Гәзиттең номеры: 87-88 » Гәзиттең номеры: 87-88 » Яйыҡ гәзите | Газета Яик\nЯйыҡ гәзите » Гәзиттең номеры: 87-88\nКүңелле һәм файҙалы үтә03.08.2015\nЙәйге каникулдар - бала саҡтың иң күңелле хәтирәләренең береһе. Бигерәк тә әгәр ул телевизор йәки компьютер алдында түгел, ә тиҫтерҙәр менән аралашып, уйын-көлкө менән уҙһа. Тап ошо маҡсатта мәктәптәрҙән тыш, мәҙәниәт йорттарында ла балалар өсөн йәйге лагерь ойошторола.\nУчалы ауылының район мәҙәниәт йорто ла көн дә ике сәғәткә күңел асыу үҙәгенә әүерелә. 40-ҡа яҡын бала июль башынан лагерға йөрөй. Күптән түгел генә директор вазифаһын биләгән Минзәлә Яхина етәкселегендәге коллектив кескәйҙәрҙе үҙенсәлекле шөғөлдәр, ҡыҙыҡлы программалар менән йәлеп итеүҙе маҡсат итеп ҡуйған.\nЛагерь эшмәкәрлеге һауа шарттарына ҡарап йә бина тышындағы майҙансыҡта, йә клуб эсендә ойошторола. Көн дәртле музыка аҫтында физик күнекмәләрҙән һәм бер тауыштан девиз яңғыратыуҙан башлана. Артабан төрлө ҡыҙыҡлы уйындар китә. Төркөм вожатыйҙары заманса бейеү ҙә һалған. Балалар уны флешмоб менән башҡара.\nИжады Ирәмәл тауы кеүек03.08.2015\n«Талха ағай ҡайтҡан», - тигән хәбәрҙе ишеткәс тә Ураҙ ауылына юлландыҡ. ¤йµ эргәһенә туҡтауыбыҙға Талха ағай ишекте асып:\n- Һин кем булаһың? - тип ҡаршы алды. Шулай тиеп һорар ҙа шул, мин Талха ағай менән барлығы ике тапҡыр ғына осрашҡаным бар. Уның менән оҙаҡ итеп аралашырға ла насип булманы. Үҙем менән таныштырғас:\n- Беләм, һинең турала күп һµйләнеләр, - тигәс, күңелгә йылы инде.\nУның менән һµйләшкән-аралашҡан арала мин уны үҙемә µр-яңынан астым. Уның А.П.Чеховтың әҫәрҙәрен яратып уҡыуын, боронғо башҡорт халыҡ йырҙарын, ҡурай моңон тыңларға яратыуын белдем. Үҙебеҙҙең Учалы яҙыусылар ойошмаһы ағзаһы Эдгар Вилдановтың ижадын маҡтап телгә алды.\n-Мин электрон китаптарға кире ҡараштамын. Компьютерға ҡарап, әҙәби әҫәрҙәрҙе уҡыуҙың йәме бармы? Күҙҙәр ҙә тала бит. Берәй ҙур катастрофа булһа, электрон китап та, интернет та юҡҡа сығасағын яҡшы беләбеҙ. Ә ябай китап кәштәләрҙә быуаттар буйы һаҡланасаҡ, китап - мәҙәниәттең нигеҙе. Китаптан башҡа әҙәм балаһы кәмселекле кеше, китаптан башҡа үҙен-үҙе юғалтасаҡ, - ти ул.\nӘҙәбиәтебеҙҙең аҡһаҡалы, күҙ генә теймәһен, 90 йәштә булыуына ҡарамаҫтан, теремек һәм аң-зиһене үткер, хәтере яҡшы.\nЙыл һайын иртә яҙ Ураҙҙағы бәләкәй генә йортона ҡатыны Әсмә апай менән күсеп киләләр ине, ҡыш булһа Мәскәүгә ҡайталар.\nТик быйыл Әсмә апай баҡыйлыҡҡа күсеү сәбәпле, (ауыр тупрағы еңел булһын), үҙе генә килгән. Һәр һүҙе һайын күҙҙәренә йәш алып, хәләл ефетен хәтерләне. Талха ағай: «Ҡанаттарым һынды минең ул булмағас», - ти.\nЭш µҫтәлендәге ҡалын дәфтәрҙәргә күҙем төштө.\nЯрҙам ҡулы һуҙыусылар03.08.2015\nРәсәй хәйриә фонды (Русфонд) илебеҙҙә йәшәүселәрҙең хәйриә эшендә ҡатнашыу кимәлен баһалаған. Тикшереү Рәсәйҙең 54 төбәгендә үткәрелә. Һөҙөмтәләр буйынса төҙөлгән рейтингта Башҡортостан республикаһы өсөнсө урынды биләй. Был күрһәткестәр халҡыбыҙҙа башҡаларға ярҙам итеү хисе көслө булыуы хаҡында һөйләй.\nҺау-сәләмәт кешенең артыҡ иҫе китмәһә лә, тап ошо мәлдә донъяла ҡанға мохтаж булыусылар бихисап. Ул юл-транспорт һәләкәтенә тарыусыларға, ауыр сир менән донъяға килгән сабыйҙарға, операция яһатырға мәжбүр булыусыларға һәм башҡаларға һауа һымаҡ кәрәк. Тимәк, донор булыу ҡан тура килгән кешенең ғүмерен ҡотҡарыу тигән һүҙ. Республика ҡан тапшырыу станцияһы белгестәренең күсмә бригадаһы донорҙарҙы йәлеп итеү маҡсатында ярты йыл һайын ҡала-райондар буйлап йөрөп «донор көндәре» ойоштора. Аҙна башынан Учалы ҡалаһының үҙәк дауаханаһында, Туңғатар, Уральск, Миндәк ауылдарының участка дауаханаларында ҡан тапшырыу мөмкинлеге булды.


Блэкажек Классик Блэкажек Классик\nБлэкджек-онлайн казино һәм уйын ойоштороусылар менән өҫтәл башҡа бик популяр классик варианты бар был яҡта күп ул, иң яҡшы уйынсыларҙың береһе булып тора бындай уйын казино үҙенсәлектәрҙе һәм сәләм телефон ставкаһы ло. Был версия бар ставкалары һеҙҙең ҡул биреү, бер яҡтан, ҡулы ставка яһай, тип өмөт ҙур еңеү һеҙ күтәргән. Һеҙ картаһынан табырға мөмкин юғары профессиональ сифаттар йыйылмаһы менән өҫтәл түмәр, ишков, һәм табл, үҙенең статусын өсөн отслеживания. Оркестры иң яҡшы музыка уйнай режим фоновый булып, үҙебеҙҙе һаҡлау өсөн уйын һәм тере хистәр аяҡ.. Ике уйында өҫтәмә лимит һәм төп ставканы өсөн £1 һәм мин Макс £бер ҡулына 500 өсөн.\nХай эшләү тураһында-уйынсылары лоу :\nНИКС эшләй (Реалистик) исем һәм кеүек, бөтә тәжрибәһен уйындар уйын казино улар реалистик улар тәьмин итә.. Темалар иң яҡшы инновацион казино һәм уйын, улар менән телефон категория ғәжәйеп функция., уйын улар араһында үҙенең рейтингын топ эшләй алмай донъя ҡуйҙы..\nБыл уйын казино һәм уйын ҡағиҙәләрен яҡшы классик блэкджек телефон төп стандарттарға тап килә, бында һеҙҙең өсөн, еңер өсөн дилә, 21 йәки уны яҡын мәрәй. Исегездә тотоғоз, әгәр һеҙ арта 21 мәрәй, иң уҡ башҡа ҡул көстәре һәм һеҙгә ҡараусыһын юғалтыу. Һеҙ ниндәй ставка эшләргә мөмкинлек күп булһа бер биш бокссыһы тиклем, шулай уҡ паря ҡабырғалары менән, тип аталған 'Сәләм'. Һайлау йә туранан-тура йәки һеҙҙең бында Ауазы Hi, икенсе ҙур әһәмиәткә эйә автомобилдең менән һеҙ бында юғары әгәр һеҙ еңеү яулай, беренсе һәм икенсе мәғәнәгә эйә булырға тейеш ло еңеүселәре менән сағыштырғанда, аҙыраҡ, д беренсе.\nУйындар Өҫтөнлөк: Был уйын казино уйын топ телефон файҙалы булған ҡайһы бер көйләү кеүек темалар громкость өсөн музыка һәм температураны төҫө үҙгәреп таблица, звуковые эффекты, & дилә’ы тауыш. Һеҙ шулай уҡ аласыз, страховка индереүҙе туҡтатырға йәки динсел, хатта аҡса, уйын иҫкәртеү, автоматик стенд картаһынан алырға һәм бюст.\nАвтоматик Стенд: Был файҙалы функцияларының береһе, әгәр телисез икән, һеҙҙең өсөн, автомат ҡулы ҡаты баҫыу 17, 18, 19 йәки 20 шул тиклем йомшаҡ һәм 19 & 20. Был һан тора, ҡағиҙә булараҡ, кәңәш өсөн ҡасып бюст.\nТүләү: Дилә һеҙҙе туҡмарға түләү кул була 100% сумма һеҙҙең ставкалар, страховка түләүҙәре 150% возврат һеҙҙең бөтмәйенсә һәм блэкджек 250% сумма һеҙҙең ставкалар.\nРезюме: Бик ҡыҙыҡлы был уйын казино топ телефон ставка менән характеристикаһы уйын, үҙ отош өсөн мөмкинлектәр артты. Параметрҙарын һәм функцияһын, уларҙың береһе иң популяр төрҙәре бүленгән уйында ни эшләй был, ысынлап блэкджек.


Өфө халыҡ-ара аэропортының яңы мөмкинлектәре | ГТРК «Башкортостан» — Новости Уфы и РБ\n28 августа 2019 — 18:46 ГТРК «Башкортостан»\nБер нисә йөҙ миллион һумлыҡ инвестициялар, йөҙгә яҡын яңы эш урыны һәм Себер менән илдең Көнбайышы араһында ҡеүәтле төбәк үҙәге. Өфө халыҡ-ара аэропортында дәүләт менән эшҡыуарлыҡтың һөҙөмтәле хеҙмәттәшлеген дәлилләүсе яңы ангар асылды. ЮТэйр авиахолдингы Өфөлә һауа судноларын техник хеҙмәтләндереү һәм йүнәтеү буйынса беренсе ангарҙы 2015 йылда асҡайны, ул сит ил самолеттарын төҙөкләндереү менән шөғөлләнһә, яңы үҙәктә АН-24, АН-26, АН-74 һәм Як-42 самолеттары техник хеҙмәтләндереү үтәсәк. Үҙәктең техник диагностика, тикшереү буйынса, авиация һәм радиоэлектроника йыһаздары ҡуйылған үҙ лабораторияһы бар. Техник хеҙмәтләндереү үҙәге Төбәк-ара авиацияһының Өфөнән йөк ташыу күләмен арттырыуға булышлыҡ итәсәк. Инженер-техниктар — Өфө юғары уҡыу йорттарын тамамлаған белгестәр.


Республика саммиттар осрашыуына ентекле әҙерләнде\nЯңы биналар ҡалҡты, урамдар киңәйҙе, тирә-йүн тәртипкә килтерелде.\nҠала халҡы һәм ҡунаҡтар өсөн уңайлыҡтар булдырыу ҙа күҙ уңынан ысҡынмай. Шуларҙың береһе Өфө урамдарында мәғлүмәт үҙәктәре барлыҡҡа килде. Улар Зәки Вәлиди һәм Революция урамдарында урынлашҡан. Өсөнсөһө Киров һәм Ленин урамдары киҫелешендә. Мәғлүмәт үҙәктәренең дүртенсеһе «Үҙәк баҙар» туҡталышында асылған.\nМәғлүмәт үҙәктәре әле генә эш башлауына ҡарамаҫтан , хеҙмәт менән 150-нән ашыу сит ил ҡунағы файҙаланған. Үҙәк хеҙмәткәрҙәре мөрәжәғәт итеүселәргә республика ҡала-райондары хаҡында мәғлүмәт бирә ала.


Азамат Юлдашбаев фекерҙәре.Дауамы. "Бала саҡ хыялы"\n23 Февраль 2020, 20:00\nХәрби булырға хыялландым... Летчик... Советтар Союзында үҫкән малай бит мин... Ул саҡта һайлау мөмкинлеге юҡ ине: йә мәктәп директоры, йә колхоз председателе, йә инженер булам, тиһең. Ә минең хәрби булғым килде. Сөнки уларҙы ҡыҙҙар ярата (йылмая).\nБала саҡ хыялдары\nХәрби булырға хыялландым... Летчик... Советтар Союзында үҫкән малай бит мин... Ул саҡта һайлау мөмкинлеге юҡ ине: йә мәктәп директоры, йә колхоз председателе, йә инженер булам, тиһең. Ә минең хәрби булғым килде. Сөнки уларҙы ҡыҙҙар ярата (йылмая). Унынсыны тамамлағандан һуң документтарымды Кировоград ҡалаһы хәрби осоу училищеһына ебәрҙем. Миңә медицина тикшереүе үтергә ҡушылды. Ҡыҙғанысҡа күрә, ҡасандыр танауым һынған булып сыҡты. Шуға күрә унда уҡырға ҡабул ителеүгә яраҡһыҙ тип таптылар. Кем булырға һуң хәҙер? Колхозға тракторсы булып эшкә килдем. Көҙгә барыбер армияға аласаҡтар. Хеҙмәт итеп ҡайтҡас, берәй нәмә уйлармын әле, тинем. Әсәйем генә: “Класташтарыңдың бөтәһе лә уҡырға инеп, документтарын тапшырып бөттө бит, һин ни эшләп йөрөйһөң, улым”, – тип хафаланғас, “Ярай, әсәй, мин дә уҡыйым”, – тип, Стәрлетамаҡ педагогия институтына документ тапшырырға киттем. Тик төбәп кенә ниндәй факультетҡа барырға һуң? Китап уҡырға яратҡас, филологияны һайларға кәрәктер тигән фекергә килдем. Шулай итеп, әллә ни ауырлыҡһыҙ ғына имтихандар биреп, студент булып киттем. Тик октябрҙә ун һигеҙең тулғас та, армияға саҡыртып аласаҡбыҙ тип, военкомат учеттан төшөрмәне. Бер ай уҡығандан һуң райондан комисия үтергә “повестка” ебәрҙеләр. Армияға саҡыралар, тип ҡайтып киттем. Ҡыҙҙар оҙатып тороп ҡалды. Комиссия үттем. Бөтәһе лә һәйбәт. “Годен”. Бөгөн йә иртәгә килер тип “повестка” көтә башланым. Ә ул юҡ та юҡ. Шул арала ағайҙар менән айға яҡын төҙөлөш бригадаһында эшләп алдым. Һуңынан ғына белеп ҡалдым, баҡтиһәң, миңә “отсрочка” биргәндәр икән. Бер хушлашып ҡайтҡас, ҡабаттан институтҡа барыуы оят һымаҡ. "Совет Армияһы сафтарына алыуығыҙҙы һорайым” тип ғариза яҙып, хеҙмәткә барыуҙы тиҙләтергә тура килде. Шулай итеп, Мәжит күршем менән бер көндө әрмегә киттек. Мәскәү өлкәһендә, элемтә ғәскәрендә хеҙмәт иттем. Армия миңә ысын мәғәнәһендә институт булды. Студенттар ҙа күп ине. Араларында “Бауманка”ныҡылар ҙа бар: Стас Старостин, Валерий Чернопятов, Володя Николаев, Андрей Дементьев... Текә Мәскәү егеттәре. Рок-н-ролл тыңлайҙар. Үҙҙәре килеп тороп зыялы – Бальзакты, Достоевскийҙы уҡыйҙар. Улар ыңғайына мин дә рок-музыкаға, рус классикаһына, донъя әҙәбиәтенә ылыға башлыным...\nУлар донъяға ҡарашымды ла үҙгәртте, күңелемдәге бунтарлыҡ рухын да көсәйтте. Сөнки, ысынлап та, шәп егеттәр ине. Армияның нимәһе бар: ул барыһын да тигеҙләй. Берәү ҙә өҫтөн дә, кәм дә түгел. Ҡайҙалыр ете класс тамамлаған колхозсы малайы ла, “Бауманка”нан килгән текә Мәскәү егеттәре лә бер төрлө ҡанундар буйынса йәшәй. Әрме булғас, “дедовщина”һыҙ ҙа ярамай, әлбиттә. Ә хәҙерге армия армия түгел ул. Курорт йә шифахана ғына. Шуға унда барып ваҡыт үткәреүҙең мәғәнәһен дә күрмәйем.


Новости ⇒ Изгелек ерҙә ятып ҡалмаҫ\nБашҡортостандың халыҡ артисы Фәдис Ғәниев Рәхмәт хаты менән бүләкләнде\nХөсәйен Әхмәтов исемендәге Башҡорт дәүләт филармонияһы мохтаждарға, мөмкинлектәре сикләнгәндәргә мөмкин тиклем ярҙам күрһәтергә тырыша. Мәҙәниәт усағында йыш ҡына хәйриә акция-концерттары ойошторола. Бынан тыш филармония солистары үҙҙәре лә был изге эшкә битараф түгел. Мәҫәлән Башҡортостандың халыҡ артисы Фәдис Ғәниев балалар йорттары, приюттар тәрбиәләнеүселәренә әленән-әле матди ярҙам күрһәтеп тора. Ошо көндәрҙә Фәдис Рәхимйән улы Башҡортостан Республикаһы Көнъяҡ-көнсығыш район - ара ғаиләгә һәм балаларға социаль ярҙам күрһәтеү үҙәге дәүләт бюджет учреждениеһының Рәхмәт хаты менән бүләкләнде.\nУнда былай тиелгән: «Ата-әсә ҡарамағынан, һөйөүенән мәхрүм булған балалар яҙмышына битараф булмағанығыҙ өсөн оло рәхмәт. Үҙегеҙҙең был аҙымығыҙ менән һеҙ мәрхәмәтлекте үҫтереүгә ҙур өлөш индереп, күптәр өсөн өлгө булып тораһығыҙ. Мохтаж балаларға ярҙам итеп һеҙ улар күңелендә бәхет һәм өмөт сатҡыларын уятаһығыҙ. Изгелегегеҙ үҙегеҙгә һәм яҡындарығыҙға меңләтә әйләнеп ҡайтһын».


Тәүге мөхәббәт һағышы » "Йәшлек" гәзите\nГазета "Йәшлек" » Махсус бит » Тормош юлдары ҡатмарлы » Тәүге мөхәббәт һағышы\nТәүге мөхәббәт һағышы\nйәки Табип шәфҡәт туташына тиң түгел...\nМөслимә менән күрше йәшәйбеҙ. Ишектәребеҙ ҡапма-ҡаршы тора. Хәс тә ауылдағыса ғүмер итәбеҙ: он бөтһә лә, йүгереп бер-беребеҙгә инәбеҙ, сәйгә саҡырышабыҙ, төн уртаһына тиклем серләшеп ултырабыҙ. Вахта ысулы менән эшләгән ире Филүс Себер тарафтарынан ҡайтһа, аралашыу бер аҙ һирәгәйә төшә. Китһә, тағы ла Ишәй менән Ҡушайға әйләнәбеҙ. Бөгөн дә эштән ҡайтыу менән күршемә йүгерҙем: иртәгәһе көнгә театрға билет биргәйнеләр, бергә барырға өгөтләргә иҫәбем.\nТик мине, ғәҙәттәгесә, шат йылмайған матур ханым түгел, ә илап күҙҙәре ҡыҙарған, шешенеп бөткән Мөслимә ҡаршы алды. Ҡотом осоп: “Филүскә берәй нәмә булдымы әллә?” – тип һорағанымды һиҙмәй ҙә ҡалдым (һуңғы арала Себерҙә авария артынан авария булып торғас, иң тәүҙә башыма шул уй килде).\n– Юҡ, бөгөн эштә Рәшитте осраттым...\nАптырауымдан саҡ ултыра төшмәнем. Ишетеп булһа ла беләм мин ул әҙәмде. Күршемдең тәүге мөхәббәте, аҙаҡ аҡылдан яҙҙырыр хәлгә еткереп ташлаусы егет, хәҙер инде ир йораты.\n– Һеҙҙең дауаханала нимә ҡарап йөрөй? Әллә эшләйме?\n– “Тиҙ ярҙам” менән бер туған апаһын алып килгәндәр. Операцияны мин эшләгәйнем, рәхмәт әйтергә тип, хирургты һораған да, мине өйрәтеп ебәргәндәр.\n– Рәхмәт әйтте лә сығып китте.\n– Хәлеңде лә һорашманымы ни?\n– Һин табипмы ни хәҙер, тип кенә һораны. Ташлашҡан саҡта мин шәфҡәт туташы булып эшләй инем бит...\n– Вәт мужлан, ә?! Өс йыл буйы дуҫлашып йөрөгән кешене күр ҙә, эш тураһында һорашып тор инде. Таш йөрәк икән ул Рәшит тигән әҙәмең...\n– Ә нимә эшләргә тейеш һуң ул? Килеп ҡосаҡлап, мин һаман һине һағынам, тиһенме? Яратһа, ташлап китмәҫ ине...\nКүршем менән башҡаса һүҙҙәр бәйләнмәне. 20 йыл буйы йәшерергә тырышып йәшәгән һағыштар ташҡын булып күңелдән урғылғанда, кем менәндер һөйләшеп ултырғы килмәй шул. Илап бер аҙ бушанып алһын тип, үҙ фатирыма йүнәлдем.\nМөслимә менән Рәшит республика дауаханаһында таныша. Егет медицина институтының уҡыу программаһына ярашлы практика үтергә килһә, Мөслимә бер аҙ аҡса эшләү маҡсатында кискеһен санитарка булып эшкә урынлаша. Яңғыҙы өс бала үҫтергән тол әсәһе медицина училищеһында белем алған ҡыҙына әллә ни ярҙам итә алмағас, студент үҙ йүнен үҙе күрергә тырыша.\nТанышлыҡ – дуҫлыҡҡа, дуҫлыҡ яйлап мөхәббәткә әүерелә. Яҡшы уҡыған Рәшит һөйгәненә ҡалдырған дәрестәрен үҙләштерергә һәр ваҡыт ярҙам итә. Дипломды улар бер үк йылда ала. Егет баш ҡала дауаханаларының береһенә күҙ табибы булып эшкә урынлаша, ҡыҙ иһә санитарка вазифаһынан шәфҡәт туташына үрләй. Йәй аҙағында йәштәр өйләнешергә ҡарар итә. Рәшит буласаҡ ҡатынын ата-әсәһе менән таныштырыу өсөн ауылға алып ҡайта. Ғүмер буйы мәктәп директоры, аҙаҡ райондың мәғариф бүлеге мөдире булып эшләүсе Нәзифә ханым менән шәхси эшҡыуар Ғәлинур әфәнде ҡыҙға әллә ни алсаҡлыҡ та, ҡунаҡсыллыҡ та күрһәтмәй. Улдарының өйләнергә теләүен белгәс, улар: “Ярай, сентябрҙең 20-нә һората барырбыҙ”, – тип ҡуя.\nБыл көн яҡынлаша килә Мөслимә табын әҙерләшергә әсәһенә ярҙам итеү өсөн ауылға алданыраҡ ҡайтып китә. Яңғыҙ ҡатын буласаҡ ҡоҙағыйҙары алдында һыр бирмәҫ өсөн бурысҡа батып булһа ла ихата-ҡаралтыларын йүнәттерә, ҙур табын ҡора. Мәрхүм иренең, үҙенең туғандары саҡырыла, бүләктәр алына. Тик көтөлгән ҡоҙа-ҡоҙағыйҙар ҙа, кейәү ҙә билдәләнгән көнгә килмәй. Араларҙың алыҫ булыуын һылтау итеп, бәлки, икенсе көнгә килерҙәр, тип көтәләр, әммә бушҡа ғына. Мөслимә, һөйгәне өсөн борсолоп, баш ҡалаға юллана. Вокзалдан тура Рәшит йәшәгән ятаҡҡа, унда булмағас, дауаханаға бара. Хеҙмәттәштәре менән һин дә мин һөйләшә-һөйләшә сәй эсеп ултырған егетте күргәс, ул ни әйтергә белмәй, аптырап ҡала. Ә Рәшит һис ни булмағандай өндәшә:\n– Һин барыһын да аңлағанһыңдыр тип уйлағайным... Ғәфү ит, мин әлегә өйләнергә әҙер түгелмен. Тағы ла берәй йыл йөрөп торайыҡ. Ятаҡта ғаилә менән йәшәү уңайһыҙ, әсәйеңдең дә туй үткәрергә мөмкинлеге юҡ...\nБашҡа һүҙҙәрен тыңларға Мөслимәнең хәленән килмәй. Бүлмәһенә ҡайтып, өс көн, өс төн ғәрлегенән илап ятҡандан һуң, Өфөнән алыҫыраҡ китергә ҡарар итеп, эштән ебәреүҙәрен һорап, ғариза яҙа. Әллә күпме аҡсаһын түккән, ҡыҙым кейәүгә сығыр, тип өмөт иткән әсәһенең күҙенә күренергә лә ояла.\nКурсташы Әминәгә барып ярҙам һорай. Хирургия бүлегенә эшкә урынлашҡас, хәлен белдереп, әсәһенә хат яҙа. Йылға яҡын ваҡыт үтеүгә күңел яралары бер аҙ уңала төшә. Бала саҡтан яратҡан һөнәрен еренә еткереп атҡарған өсөн хеҙмәттәштәре лә үҙ итә, дуҫтары ла барлыҡҡа килә. Бер көн “тиҙ ярҙам” машинаһы ауыр хәлдәге ҡатынды алып килә. Ваҡытында дауаханаға мөрәжәғәт итмәгәнлектән, Сәлимә апайҙың һуҡыр эсәге шартлаған була. Шәкәр ауырыуы уның хәлен тағы ла насарайта. Операциянан һуң ике айға яҡын һауығып китә алмаған ауырыу ҡатын Мөслимәне ваҡытлыса үҙ фатирына йәшәргә саҡыра. Аҡса еткерә алмаған ҡыҙға ла, һәр ваҡыт медицина ярҙамына мохтаж кешегә лә был уңай була. Бер-береһенә ярҙам иткән ҡатындар бик ныҡ дуҫлашып китә.\nҠыҙ, хәрби комиссариат аша Новосибирск ҡалаһында йәшәүсе улы Филүсте ҡайтарыуҙарын һорап, ғариза артынан ғариза яҙыусы Сәлимә апайҙы йәлләй. Өфөгә яҙған хатына яуап килгәс кенә әсә кеше уның Чечня һуғышына оҙатылыуын белә. Филүс ярты йылдан ғына капитан погондары тағып ҡайтып төшә. Ике аҙна тирәһе аралашҡас, ике яралы йөрәк (Сәлимә апайҙың һөйләүе буйынса, егеттең ҡатыны унан айырылып, тыуған яҡтарына ҡайтып киткән. Һуңғы алты йылда хәрби ҡаласыҡтар буйлап ул үҙе генә ил гиҙгән) ҡауышырға була. Тағы ла туй мәшәҡәттәре һәм документтар юллау менән 20 көн үтә һәм йәштәр Новосибирск ҡалаһына юллана.\nМөхәббәт утында ҡанаттарын көйҙөргән 24 йәшлек Мөслимә һәм хәрби тормоштоң ауырлығын айырылыу ғазаптары менән бергә татыған 40-ты уҙған Филүс һәүетемсә генә йәшәп китә. “Ҡыҙыу нөктә”ләргә йыш ҡына командировкаға оҙатылған ир ҡатынына әлегә бала тапмай торорға, ә юғары белем алырға кәңәш итә. Тағы ла алты йылдан ул отставкаға китә, ә Мөслимә ҡулына табип дипломы алғас, ғаилә тыуған яҡтарына ҡайтып төпләнә.\nБөгөнгә тиклем күршеләрем матур тормош кисерҙе. Ғаилә башлығы, 60 йәшен тултырыуға ҡарамаҫтан, ниндәйҙер ҙур ғына компанияның хәүефһеҙлек хеҙмәтендә эшләй, ике йыл элек уны Сорғот ҡалаһындағы филиалға күсерҙеләр. Ике ҡыҙҙары үҫеп килә. Әхирәтем иһә ҡала дауаханаларының береһендә эшләп йөрөй. Фатирҙары артыҡ ҙур булмаһа ла, Иглин ҡасабаһы янында гөрләп торған баҡсалары бар. “Йәнем-бәғерем”дән һалдырып һөйләшмәһәләр ҙә, ир менән ҡатын араһында оло ихтирам тойғоһо, ҡәҙер-хөрмәт бар. Иң мөһиме – ҡыҙҙары, атай-әсәй, тип өҙөлөп тора.\nКүршемдең яңылышлыҡ менән ошо бәхетен юғалтып ҡуйыуынан оҙаҡ ҡурҡып йөрөнөм. Һағышлы йырҙар тыңлағанда, шиғырҙар уҡығанда күҙҙәренән йәштәре аҡҡанына йыш ҡына шаһит булырға тура килде. “Улым тыуһа, Рәшит тип ҡушыр инем. Хәҙер ейән тыуғанын көтәм инде”, – тип ысҡындырҙы бер тапҡыр. Ҡыҫҡаһы, мөхәббәт ҡатыш нәфрәт һәм һағыныу менән үрелгән ғазап булып, Мөслимәнең йөрәгендә һаман да Рәшит йәшәй ине. Ярты йыл буйы йыш ҡына күршемде: “Рәшиттән сәләм юҡмы?” – тип йонсотҡандан һуң, башҡаса һорамаҫ булдым. Ысынлап та, 20 йыл элек еңел генә өйләнеүҙән баш тартҡан егет бөгөн килеп үкенестәр белдереп йөрөмәҫ инде...\nЮҡ шул, яңылышҡанмын! Йөрәге таш түгел икән бөтөнләй күҙҙән сүп эҙләүсе духтырҙың (бала саҡта мин өләсәйемдән окулист һәм отоларингологтың кем булыуын һорап аптыратҡас, ул миңә, ҡолаҡты сайырҙан таҙартыусы һәм күҙҙән сүп эҙләүсе духтырҙар, тип яуап биргәйне. Шунан бирле уларҙы өләсәйемсә атайым). Мөслимәнең тыуған көнөндә мимоза сәскәләренән оло гөлләмә тотоп эшенә барып еткән. Әлдә генә лә күршекәйем шул ваҡытта сираттағы ялын алып, ҡыҙҙары менән йылы яҡта ял итеп ҡалған. Рәшит үкенестәр һәм һағыныуҙар тулы сәләм хаты ҡалдырған. Имеш, ваҡытында уға әсәһе, юғары белемле табипҡа ярым етем шәфҡәт туташы пар була алмай, тип өйләнеүгә юл ҡуймаған.\n– Нимә тип яуап бирәһең? – тигән һорауымды бирҙем дә, күҙ йәштәре һәм яуап көтөп, Мөслимәгә текәлдем. Йыуатыу һәм әрләү һүҙҙәренән мул ғына запас та әҙерләп ҡуйҙым хатта.\n– Ә ниңә яуап биреп торайым, ти? Дүрт яғы ҡибла, пар иткән ҡатыны менән йәшәһен. Ә кем мине тиң иткеһе килде, уҡытып, табип итеп алды бит. Иремдең бәҫен төшөрөп, ышанысын тапап, тәүге мөхәббәт тип сабыр әмәлем юҡ.\nШатлығымдан күршемде ҡосаҡлап алдым! Ҡатын-ҡыҙҙың сәсе оҙон, аҡылы ҡыҫҡа, тиһәләр ҙә, кәрәк мәлендә уларҙан да аҡыллы кеше юҡ бит ул!\nСығыу ваҡыты 25-01-2017, 15:52 | Ҡаранылар: 1267


Румил АҘНАБАЕВ: “Ҡоролтай — ул халыҡ ойошмаһы” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Башҡорт донъяһы » Румил АҘНАБАЕВ: “Ҡоролтай — ул халыҡ ойошмаһы”\nРумил АҘНАБАЕВ: “Ҡоролтай — ул халыҡ ойошмаһы” 05.06.2015 // Башҡорт донъяһы\nБашҡорт халҡы борон-борондан матур ғәҙәт буйынса үҙенең иң сетерекле һәм көнүҙәк мәсьәләләрен дөйөм йыйындарҙа тикшергән, аҡыллы ҡарарҙар ҡабул иткән. Был кешеләрҙе туплау, берлектә эшләтеү сараһы булып, халыҡтың сәйәси һәм иҡтисади тормошона ҙур йоғонто яһаған. Нисек кенә булмаһын, тәүге башҡорт ҡоролтайҙарының эшмәкәрлеге милли хәрәкәт, дәүләт ҡоролошо тарихында ғәйәт ҙур әһәмиәткә эйә. 1919 йылдың мартында Башҡорт совет автономияһын иғлан итеү ҙә улар менән туранан-тура бәйле. Ҡыҙғанысҡа ҡаршы, ошо осорҙа был йола онотолоп ҡала, һәм теүәл 70 йыл үткәс, 1995 йылдың 1-2 июнендә Башҡортостан тарихында мөһимдәрҙән-мөһим ваҡиға булып тарихҡа яҙыла: донъя башҡорттары үҙҙәренең тәүге Ҡоролтайына йыйыла. Йыйында йәмғиәтебеҙҙең барлыҡ ҡатлам вәкилдәре — эшселәр, хеҙмәткәрҙәр, аграрийҙар, эшҡыуарҙар, предприятие, ойошма һәм хужалыҡ етәкселәре — ҡатнаша.\nТарихһыҙ киләсәк юҡ тигәндәй, беҙ ҙә “Башҡорт донъяһы”ның бөгөнгө сығарылышын, ошо әһәмиәтле ваҡиғаны йәнә бер иҫкә төшөрөп, Бөтә донъя башҡорттары ҡоролтайының үткәне, бөгөнгөһө һәм киләсәге хаҡында фекер алышыуҙан башларға ҡарар иттек. Әңгәмәсебеҙ — Бөтә донъя башҡорттары ҡоролтайының Башҡарма комитеты рәйесе, республикабыҙҙың Дәүләт Йыйылышы — Ҡоролтай депутаты Румил АҘНАБАЕВ.\n— Румил Тәлғәт улы, бик булмаһа, хәтер йомғағын 20 йыл элек булған ваҡиғаларҙан һүтә башлайыҡ әле. Нисегерәк үтте ул тәүге Ҡоролтай?\n— Йыйынды әҙерләүгә һәм үткәреүгә йөҙҙәрсә кеше тырышлыҡ һалды. Ул көндәрҙә Башҡортостанға Рәсәйҙең башҡа төбәктәренән генә түгел, Америка Ҡушма Штаттарынан, Япониянан, Германиянан, Төркиәнән, Франциянан, Ҡытайҙан, Көньяҡ Африка Республикаһынан, Перуҙан, Һиндостандан, Польшанан, Венгриянан, Италия һәм Швейцариянан, элекке СССР дәүләттәренән ҡунаҡтар ағылды. Рәсәй Федерацияһының башҡорттар иң күп йәшәгән 28 субъекты Ҡоролтайға 150-гә яҡын кеше ебәргәйне. Айырыуса ҙур делегациялар Силәбе, Ырымбур, Свердловск өлкәләренән, Пермь крайынан һәм Татарстандан булды.\nАлыҫ илдәрҙән килгәндәр араһында башҡорт милләтен, халҡыбыҙ тарихын өйрәнеүсе арҙаҡлы шәхестәр күп ине. Мәҫәлән, Нью-Йорк штатының Бингхамтон университеты профессоры, Башҡортостан Фәндәр академияһының почетлы академигы Стюарт Донелли боронғо башҡорттар тарихын тикшереү буйынса үҙенсәлекле хеҙмәттәре менән билдәле. Венгриянан Йожеф Торманың исеме лә беҙгә таныш, башҡорттоң этник мәҙәниәтен һәм телен яҡшы үҙләштергән белгес ул. Германиянан “Азатлыҡ” университеты профессоры Маргарет Эрзен-Раш башҡортса таҙа һөйләшеп бөтәһен хайран ҡалдырҙы. Милләтебеҙҙең бөйөк улы Зәки Вәлидиҙең ҡыҙы Иҫәнбикә Туғанды, Истанбулдың “Баязит” университеты профессоры Хәлил Асыҡкүҙҙе, Ҡазандан академик Мирфәтих Зәкиевте һәм башҡаларҙы Ҡоролтай делегаттары көслө алҡыштар менән ҡаршы алды.\nҒөмүмән, беренсе Бөтә донъя башҡорттары ҡоролтайы халҡыбыҙҙың телен, мәҙәниәтен, рухи ҡиммәттәрен һаҡлауға, башҡорт этносының артабан тупланыуына, республика дәүләтселеген үҫтереүгә яңы өмөт уятты.\n— Тимәк, республика халҡы Башҡортостандың фәнни, иҡтисади, мәҙәни ҡеүәтен барлыҡ донъя алдында күрһәтеү мөмкинлеген киң файҙалана алған ул көндәрҙә?\n— Ситтән килгән ҡунаҡтар Башҡортостандың Фәндәр академияһында, Рәсәй Фәндәр академияһының Өфө ғилми үҙәгендә, министрлыҡтарҙа осрашыуҙарҙа ҡатнашты. Республика ҡалаларынан һәм райондарынан һайланған делегаттар Өфөнөң төрлө предприятиеларына барҙы, уларҙың эше менән танышты. Башҡорт милләтен яңыртыуға туранан-тура ҡағылышлы проблемалар Ҡоролтайҙың тиҫтәләгән секцияһында ҡаралды. Иң мөһиме — башҡорттарҙың һәм Башҡортостан Республикаһынан ситтә йәшәгән милләттәштәрҙең берләшеүенә ярҙам итеү, телебеҙҙе һаҡлап ҡалыу һәм артабан үҫтереү, социаль-иҡтисади хәлебеҙҙе, рухи-мәҙәни тормошто яҡшыртыу, дуҫлыҡты һәм милләт-ара татыулыҡты нығытыу маҡсатында йәмәғәт ойошмаларының “Бөтә донъя башҡорттары ҡоролтайы (конгресы)” халыҡ-ара берлеге төҙөлдө. Рәйесе итеп күренекле йәмәғәт эшмәкәре, профессор, тарих фәндәре докторы Нияз Мәжитов һайланды.\n— II Бөтә донъя башҡорттары ҡоролтайы үтеүгә лә ике тиҫтә йыл уҙҙы. Халҡыбыҙ ошо осорҙа ярайһы уҡ ҙур үҫеш, яңырыу кисерҙе. Тел, мәҙәниәт, милли аң яңы кимәлгә күтәрелде. Башҡарылған эштәр аҙ түгел, әммә атҡарылаһылары күберәк, хәл итеүҙе көткән мәсьәләләр етерлек...\n— Шулай... Ғөмүмән, Бөтә донъя башҡорттары ҡоролтайы эшмәкәрлегендә тарих, милли аң мәсьәләләре һәр ваҡыт тәүге урында тора. Мәҫәлән, Һөйәнтүҙ фажиғәһе ҡорбандарының, шағир-мәғрифәтсе Ғәли Соҡоройҙоң, милли геройыбыҙ Батырша Әлиевтең, йәмәғәт эшмәкәре Зәки Вәлидиҙең исемдәрен мәңгеләштереү буйынса байтаҡ эш башҡарылды. Башҡарма комитеттың республика, ил кимәлендә үткәрелгән сараларҙы ойоштороуҙа ла өлөшө ҙур. Тарих комиссияһы менән арҙаҡлы шәхестәребеҙҙең исемдәрен халыҡҡа ҡайтарыу йәһәтенән әүҙем эшләнде. Заманында исеме киң таралмаған, әммә тарихыбыҙ өсөн ҙур әһәмиәткә эйә шәхесте — Уралда тәүге нефтте тапҡан Нәзир Уразмәтовты — күтәреп сыҡтыҡ, уның хеҙмәттәренә арнап “түңәрәк өҫтәл” үткәрҙек. Геология өлкәһендә тәүге башҡорт ғалимы, девон нефте буйынса ғилми эштәр авторы Ҡадир Тимерғазиндың исемен данланыҡ. Пермь крайы башҡорто, беренсе мәғдән сәнәғәтсеһе Исмәғил Тасимовтың шәхесен халыҡҡа ҡайтарыу буйынса ифрат уңышлы эш башҡарылды. Ул бит илдә тәүге техник уҡыу йортон, йәғни Санкт-Петербургтағы Тау институтын, астырған, үҙ аҡсаһына бер нисә йыл ошо учреждениены, студенттарҙы тәьмин итеп торған кеше.\nБеҙ Тасимовтың шәхесен өйрәндек, шәжәрәһен төҙөнөк, “түңәрәк өҫтәл”дәр үткәрҙек, Санкт-Петербургка барып, Тау институты диуарына үҙебеҙҙең таҡтаташты ҡуйҙыҡ. Беҙҙең генә түгел, ә бар Рәсәй өсөн күренекле хеҙмәт булды был.\nБөтә донъя башҡорттары ҡоролтайының Башҡарма комитеты ойошторған автоуҙыштар хаҡында ла бер нисә һүҙ әйтеп китәйем. Уның тәүгеһе Башҡортостандың үҙ ирке менән Рәсәй дәүләтенә ҡушылыуына 450 йыл тулыу уңайынан ойошторолоп, барлыҡ тарихи Башҡортостанды солғағайны. Икенсеһе иһә, 112-се Башҡорт кавалерия дивизияһы үткән юлдарҙы барлап, “Өфө — Берлин — Өфө” маршруты буйынса үтте.\n2012 йылдан алып “Сәләмәт тормош өсөн көрәш” акцияһына ярашлы “Айыҡ ауыл” конкурсы уҙғарыла. Изге башланғысыбыҙ иғтибарһыҙ ҡалманы, хәҙер “Айыҡ ауыл” бәйгеһендә башҡа милләт халыҡтары ла ҡатнашырға теләй. Бөтөн республика күтәреп алһа, бигерәк тә яҡшы булыр, афәтте күмәк көс менән еңеүгә ышаныс артыр ине. Эйе, беҙ конкурс үткәреп кенә алкоголле эсемлектәрҙе бөтөрөүгә иҫәп тотмайбыҙ. Тик кеше аңлы рәүештә уға ҡулын һуҙмай, эскелек һаҙлығына батмай икән, бына шул — еңеү.\n— Ҡоролтайҙың Рәсәй һәм сит ил юғары уҡыу йорттары менән тығыҙ хеҙмәттәшлектә эшләүен дә беләбеҙ...\n— Ысынлап та, был йәһәттән тәжрибә тупланған. Йыл һайын маҡсатлы программа буйынса төрлө тарафта йәшәгән милләттәштәребеҙгә урта махсус, юғары уҡыу йорттарына квоталар юллайбыҙ, республикабыҙҙағы йәйге лагерҙарҙа ялдарын ойошторабыҙ, телде, тарихты һәм мәҙәниәтте өйрәнеү буйынса өҫтәмә дәрестәр нәшер итеүҙә булышлыҡ күрһәтәбеҙ, башҡорттар күпләп йәшәгән төбәктәргә үҙебеҙҙең телдәге китаптарҙы оҙатабыҙ, БЮТ һәм “Юлдаш” радиоһы каналдарын көйләйбеҙ.\n— Телде өйрәнеүгә килгәндә, Башҡорт ҡоролтайының иң мөһим бурыстарының береһе — телебеҙҙе һаҡлап ҡалыу тиһәк, моғайын, хата булмаҫ. Аңлауыбыҙса, был йәһәттән дә күп эшләнә. Ошо хаҡта ентекләберәк һөйләһәгеҙ ине.\n— Һүҙ ҙә юҡ, ысынлап та шулай. Телебеҙ бар икән, тимәк, халҡыбыҙ, илебеҙ йәшәй. Телде һаҡлауҙың мөһимлеге Ҡоролтайҙың программаһында ла, уставында ла яҙылған. Ике йыл элек “Рәсәй Федерацияһында мәғариф тураһында” Закон ҡабул ителгәйне. Уның проектына беҙ Ҡоролтай исеменән бер нисә пункт индерҙек, хатта статья тип атарға ла булалыр. Белеүебеҙсә, закон проектында дәүләт телдәрен мотлаҡ уҡытыу хаҡында пункт юҡ ине. Беҙ уны индереүгә өлгәштек, хәҙер инде республикала башҡорт телен дәүләт теле булараҡ Рәсәй законына ярашлы уҡыта алабыҙ. Икенсеһе — туған телдәрҙә белем биреү мәсьәләһе. Һәр бала үҙ телен өйрәнеү мөмкинлегенә эйә булды. Ул да тәүге проектта юҡ ине. Был — Башҡорт ҡоролтайының ҙур ҡаҙанышы. Ошондай статьялар беҙҙең закондарға ла инде.\n— Һеҙ бер сығышығыҙҙа Ҡоролтайҙың пай ерҙәренә ҡағылышлы мәсьәләләрҙе өйрәнеүгә лә ныҡлап тотоноуы хаҡында әйткәйнегеҙ. Был өлкәлә хәл, ысынлап та, шулай сетереклеме?\n— Йәшерен-батырыны юҡ, халыҡтың үҙәгенә үтте ул пай мәсьәләһе. Күптәр ерҙәрен ни эшләтергә, табыш алыу юлын нисек табырға тип аптырана. Бөгөн был тәңгәлдә эш насар бара, ҡайһы берәүҙәр ере барлығын да белмәй. Пай өсөн һалым түләнә, ә файҙаһы юҡ.\nАуылдағы киҫкен мәсьәләләрҙе хәл итмәһәк, һис шикһеҙ, Ҡоролтай эшмәкәрлегенең әһәмиәте юғаласаҡ. Әгәр маҡсатыбыҙға өлгәшһәк, урындарҙа мәктәптәр, участка дауаханалары һаҡланыр, халыҡ та бәхет эҙләп ситкә таралышмаҫ. Төпкөл ауылдарҙан йәштәрҙең күпләп китеүе сер түгел, балалар етешмәгәнлектән, мәктәптәр ҙә, дауаханалар ҙа ябылыуға дусар, хатта автобустар йөрөмәүе билдәле. Быға тиклем бөтә илде туйҙырған ауылдарҙың хәле мөшкөл. Элек колхоз, совхоздар ғәмәлдә булғанда, транспорты ла, эшсеһе лә, матди байлығы ла етерлек ине. Хәҙер көн бары ауыл Советына ҡалғанлыҡтан, биләмәне тәртиптә тотоу, төҙөкләндереү, ололарға ярҙам итеү, ойоштороу эштәре ҡатмарлашты. Күреп торабыҙ бит: мәктәптәр, клубтар, медицина учреждениелары ауыр хәлдә, күптәренә ремонт талап ителә. Улай барһа, йәштәр ауылда бөтөнләй ҡалмаясаҡ. Ҙур ҡалаға, Себергә киткәндәрҙең тыуған төбәгенә кире ҡайтырына ышаныс юҡ. Күрше Силәбе, Магнитогорск, Ырымбур ҡалаларына ла юлланалар, ассимиляция көсәйә. Бер һүҙ менән әйткәндә, йөрәкте әрнеткән, тетрәндергән мәсьәлә был.\n— Әйткәндәй, IV Бөтә донъя башҡорттары ҡоролтайы ҡасан уҙасаҡ?\n— Быйыл көҙгә планлаштырабыҙ. Әлбиттә, ҡоролтай — ул халҡыбыҙ өсөн бик мөһим сара. Унда ҡабул ителгән ҡарарҙарҙы тормошҡа ашырыуға һәр кем – өлкәндәр ҙә, йәштәр ҙә – үҙ өлөшөн индерергә тейеш. Ҡоролтай ул — барлыҡ халыҡ ойошмаһы. Бер төптән егелеп эшләйбеҙ икән, республикабыҙ үҫәсәк, нығынасаҡ.


Башҡортостан автоһәүәҫкәрҙәрен автомобиль шиндарын ҡышҡыға алмаштырырға саҡыралар // Йәмғиәт | новости башинформ.рф\nБашҡортостан автоһәүәҫкәрҙәрен автомобиль шиндарын ҡышҡыға алмаштырырға саҡыралар\n16:49, 17 октября 2014 Йәмғиәт\nӨФӨ, 2014 йыл, 17 октябрь. /«Башинформ» мәғлүмәт агентлығы, Ләйлә Аралбаева/.\nАлдағы көндәрҙә һауа торошоноң боҙолоуы менән бәйле Өфө хакимиәте автоһәүәҫкәрҙәрҙе автомобиль шиндарын ҡышҡыға алмаштырырға саҡыра. Бының хаҡта бөгөнгө брифингта ҡала хакимиәте башлығының беренсе урынбаҫары Салауат Хөсәйенов хәбәр итте.\nГидрометеорология үҙәгенең мәғлүмәттәре буйынса, 18-21 октябрҙә республикала һауа торошоноң ныҡ ҡына үҙгәреүе, төнгө ваҡытта һауа температураһының минус 12 градусҡа тиклем түбәнәйеүе, ҡар ҡатыш ямғыр яуыуы, ваҡытлыса ҡар ҡапламы менән ҡапланыуы, сымдарға һәм ағастарға епшек ҡар йәбешеүе, боҙлауыҡ булыуы көтөлә.\n— Өфөгә ҡыш килә. Өфөләргә һәм ҡала ҡунаҡтарына мөрәжәғәт итәм. Иң тәүҙә юлға сығыуҙан туҡталып тороуҙарын һорайым, юл хәле ҡатмарланасаҡ. Йәйге осорҙан ҡышҡыға күсеү, ҡыҙғанысҡа ҡаршы, һәр саҡ ауыр үтә. Һәр йыл бер уҡ хәлде күҙәтәбеҙ: әгәр беҙҙең күренекле Сипайлово тауына менгәндә транспорт сараһы йәйге резинала булһа, ул юлда торасаҡ – уны алғанға тиклем Сипайловоға бер кем дә инә лә, унан сыға ла алмаясаҡ. Юл транспорт ваҡиғаһына тарымаҫ өсөн транспорт сараларын ҡышҡы шиндар менән тәьмин итергә һәм бер аҙ йөрөтөү стилен ҡайтанан ҡарарға, хәлде баһаларға кәрәк, — тип өндәне Салауат Хөсәйенов.\nҠала коммуналь хеҙмәттәре ҡышҡы осорға тулыһынса әҙер, тип белдерҙе ҡала башлығы урынбаҫары. Әммә улар автоһәүәҫкәрҙәр менән үҙ-ара килешеп эш иткәндә генә һөҙөмтәле эшләй аласаҡ.\nШулай уҡ граждандарҙы йылытыу ҡорамалдарын файҙаланғанда янғын хәүефһеҙлеге ҡағиҙәләрен үтәргә һәм йорттарҙа электр селтәрҙәренә артыҡ көс төшөрмәҫкә саҡыралар.


Республиканың ЮХХДИ барлыҡ водителдәрҙе тикшереү хаҡында иҫкәртә // Йәмғиәт | новости башинформ.рф\n12:31, 4 декабря 2020 Йәмғиәт\nРеспубликаның ЮХХДИ барлыҡ водителдәрҙе тикшереү хаҡында иҫкәртә Фото: Ксения Калинина\nБашҡортостандың Дәүләт автоинспекцияһы бөтә водителдәрҙе тикшереү тураһында иҫкәртә. Ведомствоның матбуғат хеҙмәте мәғлүмәттәре буйынса, ошо йомала һәм ял көндәрендә республикала иҫкәртеү рейдтары ойошторола.\n«Ул юл хәрәкәтендә ҡатнашыусыларҙың тәртибен нығытыуға, юл фажиғәләрен булдырмауға йүнәлтелгән», — тип хәбәр итте Башҡортостан Республикаһының ЮХХДИ.\nВодителдәрҙән юлда иғтибарлы, шулай уҡ көслө транспорт ағымына әҙер булыуҙарын һорайҙар.\nТеги: Башҡортостан Республикаһының ЮХХДИ


Рәсәй Финанс министрлығы 2016 йыл бюджетына төҙәтмәләр индерергә әҙерләнә. Документ аҡланмаған сығымдар менән көрсөккә ҡаршы сараларҙы 10 процентҡа кәметеүҙе күҙаллай. Финанс министры Антон Силуанов белдереүенсә, төҙәтмәләрҙе ғәмәлгә индереү ваҡытын хөкүмәт үҙаллы хәл итә.\nСтаврополь крайында юҡ ителгән террорсыларҙың Новоселецкий районында эске эштәр бүлеге бинаһына һөжүм итеүҙә ҡатнашыуы ихтимал. Был турала төбәктең тәртип һаҡлау органдары вәкилдәре белдерә. Мәғлүмәттә билдәләнеүенсә, уҙған төн полиция хеҙмәткәрҙәре юл ситендә торған автомобилде тикшерергә була. Әммә унан хоҡуҡ һаҡсыларына машинан ут асалар. Атышҡан ваҡытта ике террорсы юҡ ителә.\nБерләшкән милләттәр ойошмаһының именлек советы ултырышында Рәсәй ислам дәүләте террор төркөмөнә ҡарата иҡтисади эмбарго индереү талабын ҡуйҙы. Террорсыларға даими ярҙамды туҡтатыу өсөн Төркиә менән Сүриә сиген ябыу мөһим тип билдәләне Берләшкән Милләттәр ойошмаһындағы Рәсәйҙең тулы хоҡуҡлы вәкиле Виталий Чуркин.\nЕвропарламент Панама исемлеге буйынса махсус тикшереү үткәрәсәк. Офф-шор ширҡәттәре тураһындағы мәғлүмәт Европа илдәрендә сәйәси тетрәнеүҙәргә юл асты. Исемлектә хафаға һалған етәкселәр араһында Бөйөк Британия премьер-министры Девид Кемерон да бар. Уның атаһы исеменә яҙылған офшор ширҡәте менән идара итеүе билдәләнде. Лондон урамдарында күләмле ризаһыҙлыҡ аҡциялары уҙғандан һуң Кемерон һалым декларацияһын асыҡларға мәжбүр булды. Коррупцияла ғәйепләнеүсене Бөйөк Британия халҡы отставкаға китеүен талап итә.\nХалыҡ-ара валюта фонды Грецияға кредит бүлеү мәсьәләһен киләһе аҙнала яңынан ҡараясаҡ. Был туралда фонд етәксеһе Кристин Лагард белдергән. Рәсми Афина әлеге ваҡытта финанс яҡтан ҙур ҡыйынлыҡтар кисерә. Европа дәүләттәре иҡтисадтағы структура үҙгәрештәрен уҙғармайынса тороп аҡсалата ярҙам бүлеүҙән баш тартты. Күп кенә белгестәр Греция Европа берлегенең үгәй балаһына әйләнде тигән һығымта яһаны.


Юлсыларҙың күңеле көр булһын » «Йәшлек» гәзите | Газета «Йәшлек»\nГазета "Йәшлек" » Яңылыҡтар архивы » Юлсыларҙың күңеле көр булһын\n20.11.2010 Юлсыларҙың күңеле көр булһын\nХәҙер юл буйҙарында кемпинг, кафе-ашханалар күбәйгәндән-күбәйә. Шуға ла юлсыларға уларҙы һайлау-сағыштырыу мөмкинлеге ҙур.\n– Беҙ Мәскәү өлкәһенән Белорет ҡалаһына китеп барабыҙ. Юлда әленән-әле тамаҡ ялғарға туҡталырға тура килә. Әммә был кафелағы кеүек тәмле аш-һыу, яҡты йөҙ менән ҡаршылаусылар һирәк, – тип фекере менән уртаҡлашты шофер Юрий Фролов.\nУчалы егеттәре Рим Сәләхетдинов менән Азат Хәҙисов та шул уҡ һүҙҙәрҙе ҡеүәтләне. Кафеның тәҡдимдәр кенәгәһендә лә бындай маҡтау һүҙҙәре бихисап.\nЭйе, бер нисә йыл элек ҡырмыҫҡалы районының булдыҡлы эшҡыуары, «Альфа» яуаплылығы сикләнгән йәмғиәте директоры Рәмил Шугаев үҙенең юл буйы кафеһын асырға ниәтләгәндә уны нәҡ шундай итеп күрергә теләгән. Заманса кафе Өфө – Белорет трассаһына ҡырмыҫҡалынан килгән юл тоташҡан урында урынлашҡан. Әлбиттә, ул Рәмил Әнәс улының шаҡтай киң эшҡыуарлыҡ даирәһенең бер йүнәлеше генә булып тора.\nКафеға килеүселәрҙе ҡунаҡ көткән кеүек яҡты йөҙ менән ҡаршылайҙар. Күркәм интерьер, таҙалыҡ, матур һауыт-һаба – бөтәһе лә йорт йылыһын тыуҙыра. Меню бай. Төрлө салаттар, ҡайнар аштар, төрлөсә тәмләндереп бешерелгән ит һәм балыҡ ризыҡтары, сәй, ҡәһүә, хуш еҫле эсемлектәрҙең йәнең теләгәнен һайларға мөмкин. Өҫтәлдәрҙән йыл әйләнәһенә йәшелсә-емеш өҙөлмәй.\nАдминистратор Мөнирә Ғүмәрова, ашнаҡсылар Лариса Ғәлиуллина, Зөлфиә Ниғмәтуллина, уларҙың ярҙамсылары Юлия Васильева, Наталья Горланова аш-һыуҙы ҙур оҫталыҡ менән әҙерләйҙәр. Һауыт-һаба йыуыусылар Венера Костина менән Юлия Кузьмина, йыйыштырыусы Галина Дмитриева ла үҙ эшен намыҫлы башҡара.\n– Ғәҙәттә, руль артындағы кеше арып-талсығып туҡтала, тамаҡ ялғап, хәл алырға теләй. Шуға ла юлсыларҙың өмөтөн аҡларға тырышабыҙ, – тип фекере менән уртаҡлаша Рәмил Шугаевтың тормош юлында ла, бизнес өлкәһендә лә ҡулға-ҡул тотоноп бергә атлаған йәмәғәте, бар эштә лә ышаныслы ярҙамсыһы Әлиә Фәрит ҡыҙы.\nКафе юлсыларҙың да, ғөмүмән, ҡырмыҫҡалыларҙың да яратҡан урынына әүерелгән. Уның бик күркәм ҡунаҡ залы бар. Бында байрам табындары, тантаналы кисәләр йыш үтә. Әле Яңы йыл кисәһен үткәреүгә бик күп заявкалар бирелгән. Шуға кафе коллективына байрамдарҙы ла йыш ҡына эштә үткәрергә тура килә. Уның ҡарауы, уларҙың хеҙмәте кешеләр өсөн бик тә кәрәкле.\n– Юлсыларҙың тамағы туҡ, күңеле көр булырға тейеш. Был юлдарҙағы именлеккә лә ыңғай тәьҫир итә, – тип хаҡлы әйтә үҙе лә күп ваҡытын юлда үткәреүсе эшҡыуар Рәмил Шугаев.


Проектты тормошҡа ашырыу өсөн инвесторҙы ҡайҙан табырға?\nЭшҡыуарҙар ошо темаға арналған семинарға йыйылды. Йүнселдәргә баш ҡала һәм Мәскәү белгестәре проекттарҙы тормошҡа ашырыу юлдарын өйрәтә. Тәжрибә менән уртаҡлашырға Рәсәйҙең баш ҡалаһының «Сколково» бизнес мәктәбе белгестәре, шәхси инвесторҙар һәм башҡа грант акселераторҙары вәкилдәре килгән.\nХәҙерге заманда ниндәй генә башланғыс булмаһын, инвесторҙар йәки дәүләт ярҙамынан тыш уны ғәмәлгә ашырыу мөмкин түгел. Шуға күрә гранттар өсөн ҙур көрәш бара. Бындай шарттарҙа йүнселдәр проект уйлап сығарыу ғына түгел, уны һатыу үҙенсәленктәрен дә белергә тейеш.\nИгорь Дубинников, «Сколково» бизнес мәктәбе уҡытыусыһы: «Финанстар табыу өсөн башлаған проектың да үтемлеге һәм һорау менән файҙаланыуы ла мөһим. Халыҡ һеҙҙең тауар йәки күрһәткән хеҙмәт өсөн аҡса түләргә әҙер торорға тейеш. Ихтыяжды ҡәнәғәтләндереп аҡса алыу иң уңайлы юл. Әгәр проект өсөн аҡса бирергә сират теҙелмәй икән, инвестициялар артынын ҡыуыу сәйер».


Үҫмерҙе насар ғәҙәттән нисек араларға? » "Йәшлек" гәзите\nГазета "Йәшлек" » Новости » Һаулыҡ һаҡлау » Үҫмерҙе насар ғәҙәттән нисек араларға?\nУлығыҙҙың тәмәке тартыуын белгәс, иң тәүҙә тынысланырға һәм яҡшылап был насар ғәҙәтенән уны нисек арындырыу тураһында уйларға кәрәк.\nҮҫмерҙең тәмәке тарта башлау сәбәптәре төрлө булыуы мөмкин. Беренсенән, тирә-яҡтағыларҙың йоғонтоһо. Моғайын, улығыҙҙың дуҫтары тарталыр һәм уның башҡалар араһында “аҡ ҡарға” булып күренгеһе килмәйҙер. Иптәштәре араһында сәләмәт тормош алып барыу мәртәбә түгелдер, ә кем күпме тәмәке тарта алыуы батырлыҡ һаналалыр. Шулай уҡ тәмәке тартыу уны тиҫтерҙәре араһында үҙен ышаныслыраҡ тоторға ярҙам итеүе лә мөмкин. Был осраҡта уның кемдәр менән аралашыуына иғтибар итергә кәрәк. Әлбиттә, дуҫтары менән аралашыуҙы һис тә тыймағыҙ, һеҙ уға дошман һымаҡ күренерһегеҙ. Улығыҙға икенсе кешеләр менән аралашыу мөмкинлеге булдырырға кәрәк. Мәҫәлән, спорт секцияһына яҙылыу. Унда йөрөүселәрҙең ҡыҙыҡһыныуҙары ла башҡаса: һаулыҡ, спорт, сәләмәт тормош менән йәшәү. Улығыҙ яңы мөхиттә яңы дуҫтар табасаҡ. Бер аҙҙан бер ни кимәлдә уларҙың йәшәү рәүешен дә ҡабул итәсәк. Тәмәке хаҡында уйҙар үҙенән үҙе юғаласаҡ, тигән ышаныс бар.\nУлығыҙҙы тәмәке тартмаған абруйлы кеше менән таныштырыу ҙа һәйбәт булыр ине. Ул балағыҙҙы яман ғәҙәттән ҡурсалауға үҙ өлөшөн индерер, тип уйлайым. Ғәҙәттә, үҫмерҙәр ят кешенең фекеренә ҡолаҡ һалыусан, юғиһә улар ата-әсәһенең ялҡытҡыс кәңәштәренән арып бөтә.\nШулай уҡ улығыҙҙың эмоциональ торошона ла иғтибар бүлергә кәрәк. Бәлки әлеге мәлдә нимәлер өсөн ҡайғырып йөрөйҙөр. Был стрестың сәбәптәрен белешергә кәрәк. Ғаиләлә, мәктәптә, тиҫтерҙәре менән аралашыуҙа проблемалар бармы? Үҫмерҙәрҙә дөрөҫ аралаша белеү тәжрибәһе юҡ. Шуға күрә дуҫтарса тонда ипле генә кәңәш биреү зыян итмәҫ. Күп осраҡта иғтибар менән тыңлап ҡына ултырыу ҙа көсөргәнеште еңеләйтә.\nБалағыҙҙы дөрөҫ итеп үҙ фекерен әйтергә өйрәтегеҙ. Сит кеше йоғонтоһона бирелмәй, үҙ мәнфәғәтен яҡлай белеүе мотлаҡ. Башҡаларға оҡшарға теләмәй икән, форсат бирегеҙ. Был хәл ваҡытлыса ғына икәнен онотмағыҙ. Һәм иң мөһиме – улығыҙҙың үҙ баһаһын күтәреү буйынса эшләгеҙ.\nШулай уҡ балағыҙҙа яуаплылыҡ тойғоһон үҫтереү мөһим. Һәр эшләгән эше өсөн яуап бирергә кәрәклеген аңлаһын. Уға тулы ирек бирегеҙ. Нимә кейергә, кем менән дуҫлашырға кәрәклеген үҙе хәл итергә тейеш. Шул саҡта уға үҙенең «ҙур» икәнлеген тәмәке тартыу менән иҫбатлау кәрәкмәҫ.\nТәрбиә эшендә бала менән ата-әсәнең асыҡтан-асыҡ һөйләшә белеүе мөһим. Шул саҡта ғына бала бөтә проблемалары менән һеҙгә киләсәк һәм уға ярҙам итә аласаҡһығыҙ. Проблемаларҙы тыныс ҡына бергә хәл итә белгән осраҡта ғына улығыҙҙы контролдә тота аласаҡһығыҙ, хатта уның дуҫы буласаҡһығыҙ. Уңыштар һеҙгә!\nСығыу ваҡыты 5-04-2018, 07:00 | Ҡаранылар: 155


Аралар hәм йылдар аша мөхәббәт\n10 Октябрь 2018, 18:52\nИртәме-һуңмы, хыялдар тормошҡа аша — Бишбүләк ауылынан Николай менән Елизавета Наумовтар быға ихлас ышана\nУларҙың икеһенә лә 18-әр йәш булғанда, тормош уларҙы төрлө яҡтарға айыра. Икеһе лә бер ауылда — Баҙлыҡта тыуып-үҫкән бер урам буйлап йөрөгән, бер үк мәктәптә уҡыған, хатта дуҫтары ла уларҙың уртаҡ булған. Ә унан һуң Николай Семеновичҡа тыуған яҡтарын ҡалдырырға ваҡыт етә — уны армияға хеҙмәткә саҡыралар. Ул Ҡара диңгеҙ флотына эләгә, өлкән матрос, руль сигналсыһы була. Дүрт йыл — 1957 йылдан алып 1961 йылға ҡәҙәр Ватан алдындағы бурысын үтәй.\nЕлизавета Михайловна Ташкентҡа, ә унан һуң Грузияға, Поти ҡалаһына китә, ул унда үҙенең ирен Павел Федоровичты осрата. Шунда уҡ өлкән ҡыҙы Татьяна тыуа. Кескәй бала менән эшкә урынлашыу ауыр, әммә ул ҡайғырмай. Оҙаҡ михнәттәрҙән һуң базаға контролер булып урынлаша. Унан һуң иренең туғаны Михаил килеү менән, тормош икенсе яҡҡа боролаэ Ул йәштәрҙе балыҡ тотоусылар ҡалаһы Мурманскиға барырға өгөтләй. Кавказды һалҡын Төньяҡҡа алыштыралар. Был ваҡытта ҡыҙҙары Татьянаға ике йәштән саҡ ҡына күберәк була.\nБында ла Елизавета Михайловнаға шаҡтай ауырға тура килә. Ире Павел Федорович озаҡ ваҡытҡа диңгеҙгә сығып китә. Торлак hәм йәшәү буйынса барлыҡ мәсьәләне ҡатын үҙаллы хәл итә. Балыҡ тотоу комбинатына эшкә урынлаша. Бында уға ныҡлы холҡо өсөн «капитан» тигән ҡушамат бирәләр. Тиҙҙән ҡыҙҙары Светлана дoнъяға килә. Оҙаҡ ваҡыт айырым тороу сәбәпле, ғаилә тарҡала, әммә улар үҙ-ара мөнәсәбәттәрен һаҡлап ҡала.\nЕлизавета Михайловна 50 йәшлек юбилейын үткәргәс, уның тормошонда әhәмиәтле үҙгәрештәр була. Көтмәгәндә, уның исеменә күптәнге бәхетле йәшлекте һәм һөйөүҙө иҫкә төшөрөп, хат килә.\nӘлеге көндө бөтә нескәлектәре менән ҡыҙы Татьяна хәтерендә тота.\n- Әсәй хатты алған көндө үҙен нисектер серле тотто, күҙҙәре янып тора, йылмая hәм танау аҫтынна нимәле һөйләй. Беҙ нимә булды, дөрөҫөн һөйләп бир, тибеҙ. Ә ул Николай Семеновичтан хат алдым, hәм ул тиҙҙән ҡунаҡҡа киләсәк, тип хәбәр итте, — тип иҫтәлектәре менән уртаҡлаша Татьяна Павловна. — Фотографияһы hәр ваҡыт ғаилә альбомында ҡәҙерләп һаҡланған кешене кyреү һәм уның менән танышыу биҡ ҡыҙыҡ ине. Әсәйҙең сере асылды. Беҙ уның йәшлек мөхәббәте тураһында белдек. Уларҙың һуңғы осрашыуынан утыҙ йыл үткән.\nНиколай Наумов Елизавета Михайловнаның ҡыҙҙарына ла оҡшай. Бер аҙ ҡунаҡ булғас, ҡайтып китеү ваҡыты етә, әммә бер үҙе генә түгел, ә Елизавета Михайловна менән. Ул Ҡавҙағстанға уның янына ҡунаҡҡа барырға риза була, Николай Семенович Кустанай ауыл хужалығы институтында умартасылыҡ hәм агрохимия факультетын етәкләй, агрономия факультеты деканының уҡыу эштәре буйынса урынбаҫары вазифаһын башҡара. Әйтерһең, утыҙ йыл айырылып тороу булмаған да. 1990 йылда үҙ мөнәсәбәттәрен рәсмилeштерәләр. Ҡаҙағстанда конфликттар башланғас, Наумовтар тыуған яҡтарына ҡайта. Әле Бишбүләктә йәшәйҙәр. Ғаиләләр бер-береһе янына ҡунаҡҡа йөрөшә.\nНаумовтарҙың hәр ҡайһыһының үҙҙәренең ғаилә тормошо, балалары була. Әмма тыуған ауылы Баҙлыҡҡа ҡайтҡан һайын, улар бер-береһенең яҙмышы менән hәр ваҡыт ҡыҙыҡһынып торған. Йәшлектә тыуған мөхәббәт икеһен дә бөтә ғүмерҙәре буйына оҙатып килгән hәм уларҙың йөрәктәрендә йәшәүен дауам итә.


Венчурлы капитал — Башҡорт Википедияһы\nбик юғары йә сағыштырмаса юғары хәүефкә дусар булған капитал\nВенчурлы капитал (ингл. venture — хәүефле, авантюралы) — вкладсыларҙың үҫеш кисереүсе йә баҙарҙа урын биләү өсөн көрәшеүсе йәш предприятиеларҙы һәм фирмаларҙы (стартаптарҙы) финанслау өсөн тәғәйенләнгән, шунлыҡтан бик юғары йә сағыштырмаса юғары хәүефкә дусар булған капиталы; ышанысһыҙ ҡиммәтле ҡағыҙҙарға йә предприятиеларға юғары килем өмөт итеп һалынған оҙон мөҙҙәтле инвестициялар. Классик инвестицияларҙан (аҡсаның кире ҡайтарылыуы) айырмалы, венчурлы финанслау моделенә һалған аҡсаны бик юғары юғалтыу хәүефе хас, ә табышлылыҡ уңышлы һалынмаларҙан юғары килем алыуҙан тора. Венчурлы капитал менән, ҡағиҙә булараҡ, инновациялы компаниялар эш итә.\nВенчурлы капитал Викимилектә\nВенчурлы фонд — предприятиеның сит вкладсыларның фонд ойоштороу юлы менән инвестициялау өсөн финанс капиталын туплау механизмы, ғәҙәти капитал баҙары һәм банк заемдары өсөн үтә юғары юғалтыу хәүефе менән бәйләнгән.\n2 Кремний үҙәненең үҫеше\n3 1980-се йылдар\n4 Интернет-компаниялар үҫеше\nХәҙерге венчурлы капитал индустрияһының атаһы тип генерал Джорджиз Дориот иҫәпләнә. 1946 йылда Дориот Америка ғилми-тикшеренеү корпорацияһын (АНИК) төҙөй, уның иң ҙур уңышы булып Диджитал Эквипмент Корпорейшн тора. Диджитал Эквипмент 1968 йылда үҙенең акцияларын биржаға урынлаштырғас, АНИК йылына 101 % рентабеллелеккә етә. АНИК 1959 йылда Диджитал Корпорейшнға инвестициялаған 70 мең доллар 1968 йылда 37 миллион доллар капитал хаҡына өлгәшә. Венчурлы финанслау юлы менән ойошторолған беренсе компания тип 1959 йылда Венрок Эсоушиэйтс фирмаһы нигеҙләгән Фэйрчайлд Семикондактор иҫәпләнә. Икенсе донъя һуғышына тиклем венчурлы капитал рәүешендәге инвестициялар менән бик бай кешеләр һәм ғаиләләр генә шөғөлләнә. Профессиональ нигеҙҙә эшләүсе венчурлы индустрияны үҫтереүгә беренсе аҙым булып АҠШ-та 1958 йылда сыҡҡан «Бәләкәй эшҡыуарлыҡҡа инвестициялар тураһында» закон тора.\nДөйөм алғанда, венчурлы капитал технологик яҡтан новатор предприятиелар, башлыса АҠШ предприятиелары менән тығыҙ бәйләнгән.\nКремний үҙәненең үҫешеҮҙгәртергә\n1960-сы һәм 1970-се йылдарҙа венчурлы фирмалар үҙ вкладтарын яңы үҫә йә киңәйә башлаған компанияларға һала. Ҡағиҙә булараҡ, был компаниялар электрон һәм мәғлүмәт технологиялары, шулай уҡ медицина өлкәләрендәге ҡаҙаныштарҙы файҙалана. Һөҙөмтәлә венчурлы финанслау технологияларҙы финанслау синонимына әүерелә. 1974 йылда венчурлы фирмалар фонд биржаһы емерелеүгә бәйле ваҡытлыса һүлпәнәйә, сөнки был осорҙа инвесторҙар инвестициялар фондының яңы төрөнә ышанып етмәй. 1978 йыл күрһәткестәре венчурлы капитал өсөн рекордлы юғарылыҡта була. Был индустрияның табыштары 1978 йылда 750 миллион доллар тәшкил итә.\n1980 йылда АҠШ ҡануниәте пенсия фондтарына стартап кеүек альтернатив капитал төрҙәрен инвестицияларға рөхсәт итә. 1983 йылда Америка фонд баҙары киҫкен үҫеп китә. Ошо уҡ йылды әле лә эшләгән уңышлы ҙур компанияларҙың күбеһе нигеҙләнә.\n1980-се йылдарҙа беренсе тапҡыр урынлаштырылған акцияларҙың үтә күп булыуы, шулай уҡ венчурлы фондтарға идара итеүселәрҙең күбеһенең тәжрибәһеҙлеге арҡаһында венчурлы капиталдан табыш бик аҙ алына. Венчурлы фирмалар үҙҙәренең портфель компанияларын уңышлыға әйләндерер өсөн сығымдарын кәметә, бик тырышып эшләй.\n1990-сы йылдар аҙағында Сэнд Хилл Роудта — Менло-Паркта (Калифорния) булған донъяға билдәле венчурлы компанияларҙың дәррәү үҫеше күҙәтелә. 2000 йылда Американың фонд биржаһы NASDAQ-та акциялар ҡырҡа арзаная, технологиялар өлкәһендә түбән тәгәрәү күҙәтелә. 2003 йылда венчурлы индустрия күләме 50 процентҡа тиклем ҡыҫҡара. Интернет-компанияларҙың әүҙемләшеүе (Microsoft компанияһының Skype ip-телефон селтәрен, News Corporation компанияһының MySpace веб-сайтын һатып алыуы, Google-дың уңышлы IPO компаниялары) венчурлы индустрияны йәнлдәндерә.\nhttps://ba.wikipedia.org/w/index.php?title=Венчурлы_капитал&oldid=897700 ҡабул ителгән\nПоследний раз редактировалась 12 июль 2019 в 07:47\nБыл бит һуңғы тапҡыр 07:47 12 июль 2019 үҙгәртелгән.


Иң боронғо тәғәмебеҙ – ҡорот » журнал Башкортостан кызы | Башҡортостан ҡыҙы журналы\nИфрат шифалы ризығыбыҙ ҡороттоң файҙалы яҡтары һанап бөткөһөҙ. Ул аҡһымға, углеводтарға, төрлө ферменттарға, микроэлементтарға, витаминдарға бай. Ҡорот менән ашағанда, майлы аш та ҡурҡыныс түгел. Һалҡын тейгәндә ҡоротлап-борослап эҫе һурпа эсеү тирләтә, хәл индерә. Күңел болғанғанда, аҙ ҡанлылыҡтан, ауырыуҙан хәлһеҙләнгәндә лә ярҙам итә, аппетитты аса, көс-ҡеүәт бирә. Элек ҡышын урманға ҡорот менән ҡаҙы алып йөрөр булғандар – туҡлыҡлы ла, файҙалы ла ризыҡтарыбыҙ һалҡынға бирешмәҫкә көс биргән. Ҡороттоң үҙе генә түгел, эркет һыуы ла ифрат шифалы. Ул ашҡаҙанды таҙарта. Кендек инәләре борон был һыу менән яңы тыуған бәпестең кендеген эшкәрткән. Ҡуйы булып үҫһен, йылҡылдап торһон өсөн, һылыуҙар сәсен йыуған. Эркет һыуы менән баҫҡан ҡамыр ҙа уңмай ҡалмай.


ТАУСЫЛАР АҠЪЯРҘА УҠЫЙ\nКемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * Электрон вариантҡа яҙылыу—354 һум, йыллыҡ—606 һум. * 2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. *\nҺуңғы йылдарҙа тау сәнәғәтен үҫтереү, ҡаҙылма байлыҡтар табыуҙы арттырыу айырым иғтибарға алынды. Ошо йәһәттән республикала маҡсатлы программалар ҡабул ителә, проблемаларҙы хәл итеү юлдары барлана. Мәҫәлән, «2011-2015 йылдарҙа Урал аръяғын иҡтисади үҫтереүҙең урта ваҡытҡа иҫәпләнгән комплекслы программаһы» ла тѳбәктә ошо тармаҡты үҫтереү зарурлығын билдәләй.\nХәйбулла районының Исмәғил Тасимов исемендәге Аҡъяр тау колледжы ла 10 йыл эшләү осоронда тау сәнәғәте ѳлкәһе ѳсѳн бихисап белгестәр әҙерләп сығарҙы. Бѳгѳн дә уҡыу йорто заман талаптарына ярашлы белем бирә. Мәҫәлән, уҡыу-уҡытыу эшен еңелләштереү һәм ҡыҙыҡлы итеү маҡсатында китапхана уҡыу-методик әсбаптарҙың һәм матбуғат баҫмаларының электрон версиялары менән тәьмин ителгән. Шулай уҡ белем биреү видеолекция рәүешендә лә алып барыла.\n—Студенттарға социаль ярҙам күрһәтеү ҙә иғтибар үҙәгенә алынған. «4» һәм «5» билдәләренә ѳлгәшеүсе студенттарға түләнгән академик стипендиянан тыш, ай һайын махсус комиссия йыйылып, әүҙем студенттарға стипендиялар билдәләйбеҙ. Бындай ярҙам аҙ тәьмин ителгән һәм күп балалы ғаиләләрҙә тәрбиәләнгән балаларға ла күрһәтелә. Ашау ѳсѳн компенсация түләнә, ситтән килеүселәр ятаҡ менән тәьмин ителә,—ти колледж директоры Рәмил Ишмѳхәмәт улы Арыҫланов (һүрәттә).\nКолледжда белем биреүҙән тыш, тәрбиә эштәре лә яҡшы ҡуйылған. Уҡыу йортонда «Ял», «Мин—граждан», «Спорт һәм һаулыҡ», «Хоҡуҡ боҙоуҙар профилактикаһы» кеүек маҡсатлы программалар булдырылыуы ла ошо хаҡта һѳйләй. Футбол, рус лаптаһы, саңғы, кѳрәш, волейбол кеүек спорт тѳрҙәрен үҙ эсенә алған спорт секциялары, ҡурай, бейеү, вокал, геология, тау техникаһын моделләү кеүек түңәрәктәр уңышлы эшләп килә. Студенттар район, республика, Рәсәй кимәлендәге бәйгеләрҙә әүҙем ҡатнашып призлы урындар яулай.\nУҡыу йортонда тѳп белем биреү менән бер рәттән ЭВМ операторы, руда геологияһы, 1С программалы бухгалтер кеүек ѳҫтәмә һѳнәрҙәргә уҡытыу ҙа алып барыла.\nРайон хакимиәттәре менән тѳҙѳлгән килешеүҙәргә ярашлы, йүнәлтмә буйынса уҡытыу ҙа ҡаралған. Был ике яҡ ѳсѳн дә отошло: район ышаныслы рәүештә белгес менән тәьмин ителһә, йәш белгесте тәғәйен эш урыны кѳтә. Нисек кенә булмаһын, бѳгѳн үҙ-ара хеҙмәттәшлек итеү ҙур роль уйнай. Быны яҡшы аңлаған етәкселек Стәрлетамаҡ педагогия академияһы, Магнитогорск дәүләт техник университеты, Урал дәүләт университеты кеүек уҡыу йорттары, «Башҡорт баҡыры» йәмғиәте, «Бүребай», «Гай» тау байыҡтырыу комбинаттары менән хеҙмәттәшлек итеүҙе яйға һалған. Шулай уҡ уҡыуҙы тамамлаған йәш белгестәр килешеү нигеҙендә Екатеринбург тау университетына инеп, белемен камиллаштырыу мѳмкинлегенә эйә.\n9-сы һәм 11-се кластан һуң кѳндѳҙгѳ бүлеккә—асыҡ тау эштәре, ер аҫты ятҡылыҡтарында файҙалы ҡаҙылмаларҙы эшкәртеү, файҙалы ҡаҙылмаларҙы байыҡтырыу, тау сәнәғәте ҡорамалдарын электр һәм электромеханик хеҙмәтләндереү һәм техник эксплуатациялау, автомобиль транспортын техник хеҙмәтләндереү һәм йүнәтеү һѳнәрҙәренә абитуриенттар ҡабул ителә. Уҡырға инеүселәр имтихандарҙы рус теленән (диктант) һәм математиканан (телдән йәки 9-сы класты тамамлаусылар—ГИА, 11-сене тамамлаусылар БДИ һѳҙѳмтәләре буйынса) тапшыра. 9 класс белем нигеҙендә уҡырға инеүселәр 3 йыл да 10 ай белем алһа, 11-се кластан һуң килеүселәр 2 йыл да 10 ай уҡый.\nШулай уҡ 11-се класты тамамлаусылар ситтән тороп уҡыу мѳмкинлеген дә файҙалана ала. Документтар 15 июндән 10 авгусҡа (9 класс нигеҙендә) һәм 15 авгусҡа (11-се кластан һуң), ә ситтән тороп уҡырға теләүселәрҙән 1 октябргә тиклем ҡабул ителә.\nУҡыу йортоноң адресы: Хәйбулла районы Аҡъяр ауылы, Аҡмулла урамы, 7/2. Белешмә ѳсѳн телефондар: 8 (34758) 2-22-74, 2-24-22, 2-14-14 (ҡабул итеү комиссияһы) 2-22-74 (ситтән тороп уҡыу бүлеге).


«Киске Өфө» гәзитенең сайты - №37, 12- 18 сентябрь, 2015 - Информационные страницы\n№37, 12- 18 сентябрь, 2015\nАҘАШТЫРЫУСЫ САҠЫРЫУҘАРҒА ЙӘШТӘРЕБЕҘ ЮЛЫҠМАҺЫН\nТеррористик ойошмаға килеүселәрҙе бер нисә категорияға бүлергә мөмкин. Беренселәре - һай белемле һәм бәләкәй, тотороҡһоҙ килемле кешеләр. Икенсе төркөмгә ҡарағандар ошондай уҡ "хәүефлеләр" рәтендә. Улар ҙа үҙҙәренең әлеге тормошо менән риза булмаған, эргәһендәге, илдәге, ғөмүмән, бөтә донъялағы хәлде үҙгәртергә теләүсе, тирә-яҡтағыларҙан күңеле ҡайтҡан, көс ҡулланырға яратыусы кешеләр.\nХәтерегеҙгә һалып ҡуйығыҙ: араҡы баҙары башҡа ябылмаҫ өсөн асылған. Ул ил хужаларының йәшерен сәйәсәте генә түгел, ә сит илдәрҙең бөйөк Рәсәй дәүләте халыҡтарын ихтыяр көсһөҙ, рухи яҡтан ярлы итеү, бөтөрөү сәйәсәте.\nТЫУҒАН ЯҠТЫ ӨЙРӘНЕҮ ТАРИХЫ\nБер нисә карта төҙөлә: улар араһында ике нөсхәлә БАССР-ҙың ентекле этнографик картаһы, башҡорт ырыуҙары картаһы бар. Хеҙмәттәр араһында "Башҡа төрки халыҡтарҙа осрамаған башҡорт һүҙҙәре һүҙлеге" бар.\nЭШТӘН КЕШЕ ҠУРҠАМЫ? ЙӘКИ ҠАТЫН-ҠЫҘ ИҢЕНДӘГЕ ИЛ ХӘСТӘРЕ ТУРАҺЫНДА БЕР КӘЛИМӘ\nБеҙҙең етәкселәр тарафынан дөрөҫ милли сәйәсәт атҡарыла. Һәр милләттең үҫешен күҙ уңында тотоп, уның телен, ғөрөф-ғәҙәттәрен һаҡлап ҡалыуға, мәртәбәһен арттырыуға йүнәлтелгән сәйәсәт ул.\nЙылан тураһында хикмәтле һүҙҙәр, легендалар күп инде ул. Уларҙың 1 йәштән 8 йәшкә тиклемгеләрен - "хыя", 90-да булғанын "әфғый", 100-ҙән үтеп, 1 мең йәшкә еткәнен "аждаһа", 2 мең йәшлегенә "юха" тиҙәр, тип әйтә ине боронғолар.


Кисә Рәсәй президенты Владимир Путин киләһе аҙнала уҡ табиптарға һәм уҡытыусыларға коронавирустан прививка яһай башлау планы тураһында иғлан итте. Уның һүҙҙәренсә, вакцинация «тәүге ике хәүеф төркөмөнән — табиптарҙан һәм уҡытыусыларҙан» башлана.\n«Илдә коронавирустан яҡынса 2 миллион доза вакцина етештерелгән. Был беҙгә күләмле вакцинацияны башларға мөмкинлек бирә», — тип дәүләт башлығының һүҙҙәрен килтерә ТАСС.\nАлдан хәбәр ителгәнсә, декабрь башында Башҡортостанға COVID-19-ға ҡаршы вакцина килтерелә. «Яңы коронавирус инфекцияһынан вакцинаны ҡабул итергә әҙерләнәбеҙ. «Спутник V» вакцинаһы өсөн махсус һаҡлау урындары әҙер. Ошо вакцина менән эш һәм тейешле инструктаж үткәрелгән», — тип белдерҙе Һаулыҡ һаҡлау министрлығы башлығы Максим Забелин дүшәмбе республика хөкүмәтендә уҙған оператив кәңәшмәлә.\nБашҡортостан Башлығы Радий Хәбиров, үҙ сиратында, COVID-19-ҙан күпләп вакцинациялауға әҙерләнергә ҡушты. Уның һүҙҙәренсә, республикала һынап ҡаралған вакцина үҙенең һөҙөмтәлелеген раҫланы.\nТеги: вакцинация, коронавирус, Владимир Путин


«Киске Өфө» гәзитенең сайты - ӘЙТ, ТИҺӘГЕҘ... - 2017 - Мәҡәләләр\nӨфө урамдарында урынлашҡан арт-объекттарға ҡарата ниндәй фекерҙәһегеҙ? Уларҙың ҡайһыныһы күңелегеҙгә яҡын? Уларға ниндәй баһалама бирер инегеҙ?\nИльяс РӘХМӘТУЛЛИН: Һуңғы бер нисә йылда Өфөнөң төрлө урындарында ҡалҡып сыҡҡан һындарға бик ыңғай ҡараштамын. Үҙем спорт яратыусы булараҡ, "Өфө-арена" янындағы "Көйәрмәндәр трибунаһы" күңелемә айырыуса яҡын. Хоккей яратыусыларҙың уйынға тиклем йәки матчтан һуң бик ихлас фото төшөүҙәрен күреп, был арт-объект барыһына ла оҡшайҙыр, тип уйлайым.\nТағы ла Ғафури урамындағы скверҙа М. Ғафуриҙың шиғыры гравераланған асыҡ китап формаһындағы арт-объект оҡшай. Мәктәп уҡыусыларына арналған был китап белемгә иғтибарҙы йүнәлтеүсе генә түгел, ә республиканың дәүләт телдәрендә яҙылған шиғыры менән ике халыҡтың дуҫлығын күрһәтеп тороусы символ булараҡ ҡабул ителә.\nСәлимә ИШТУҒАНОВА: "Башҡортостан" сауҙа үҙәге янында йәшәйем һәм уның тирәләй күпләп урынлашҡан төрлө арт-объекттар тураһында тик ыңғай фекерҙәмен. Нимә генә юҡ яҡын-тирәлә! Ул тимерҙән эшләнгән ат, механик кеше йәки баш, ғөмүмән әйткәндә, символдарҙың күптөрлөлөгөнә һәм стилистикаһына иҫ китерлек. Шулай ҙа иң оҡшағаны Менделеев һәм СССР-ҙың 50 йыллығы урамдары киҫешендә урынлашҡан ағас тирмән. Муллыҡ һәм уңдырышлылыҡ символын кәүҙәләндергән тирмә тәбиғи материалдан эшләнеүе менән дә отошло.\nШулай уҡ Менделеев урамы буйлап артабан барһаң, "Аҡбуҙат" ипподромына ҡаршы яҡта ҡулдарына Ер шарын тотоп ултырыусы ир һәм ҡатын-ҡыҙҙы һүрәтләгән үҙенсәлекле арт-объектты күрергә мөмкин. "Тормош планетаһы" тип аталған скульптуралағы Ер шары ҡараңғыла янып тора һәм ошо рәүешле ниндәйҙер йылылыҡ бөркә кеүек. Ғаилә ҡиммәттәренә иғтибарҙы йүнәлтеүгә, ғаилә институтын нығытыуға арнап башҡарғандыр үҙенең был эшен скульптор Хәлит Ғәлиуллин, тигән уйҙар тыуа.\nТағы ла миңә Октябрь проспекты һәм Шәфиев урамдары киҫелешендәге аттар һыны ла оҡшай. Ат башҡорттоң тормошонда айырым, өҫтөнлөклө урын алып тора. Муллыҡ, именлек символы булған, башҡорт ир-егеттәре менән бер бөтөн итеп ҡабул ителгән ат шулай уҡ баш ҡаланың Октябрь районы символдарының береһе. Шуға күрә уларҙың нәҡ ошо районда ҡуйылыуы ла урынлы, тип һанайым.\nӘ Бикбай менән Гагарин урамдары киҫелешендәге "Торналар бейеүе" тип аталған скульптура үҙе ни тора! Уны, белеүемсә, Октябрь районының 40 йыллығына бүләк итеп, шулай уҡ скульптор Хәлит Ғәлиуллин эшләгән. Торна мөхәббәт һәм тоғролоҡ символы. Ә ҡанат ҡағып бейеп йөрөгән торналар бәхетле ғаилә гармонияһын һәм матурлығын сағылдырыусы. Скульптура ҡала халҡының иғтибарын йәлеп итеп тороусы матур арт-объект.\nНурания ИЛЬЯСОВА: Октябрь проспекты менән Галле округы киҫешкән урында аяғын аяҡҡа һалып, ҡулдарын "йоҙаҡлап", шат йылмайып кешеләргә баҡҡан түңәрәк тимер "кеше" миңә һәр ваҡыт позитив бүләк итә. Бер ваҡыт аяғына баҫыр ҙа, һәр ваҡыт ҡайҙалыр ашыҡҡан, бөтә ергә лә өлгөрөргә тырышып сапҡан кешеләргә "Туҡтағыҙ! Тирә-яғығыҙҙағы матурлыҡҡа һоҡланығыҙ!" тип өндәшер кеүек. Әле генә беҙҙең ҡалаға килгәнме ул әллә, киреһенсә, оҙон юл алдынан ултырып торғанмы, һәр хәлдә, уны күрһәм, күңелдә ниндәйҙер тыныслыҡ урынлаша. Алыҫ ерҙәргә сәйәхәткә сығып китеп, донъя күреп йөрөгө килә. Ошондай "Илгиҙәр"ебеҙ булыуына ҡыуанам.\nСалауат Юлаев проспектында күҙгә әллә ни ташланып бармаған тағы бер матур скульптура бар ине. "Ҡауҙылар ғаиләһе" тип аталған арт-объект үҙ урынында теүәл бер ай тороп ҡалды, кемдер уны урланы. Ҡауҙылар һәр саҡ ғаилә йәме һаналған, ғаилә усағының йылылығын һаҡлаусы образ булып тора ине. Шуға күрә, бындай матурлыҡты боҙорға бер кемдең дә ҡулы бармаҫ, һәм ул оҙаҡламай кире үҙ урынына ҡайтыр, тип ышанам.\nИскәндәр СӘҒИТОВ: Башҡортостан үҙенең балы менән дан тота. Шуға күрә Өфө буйлап бал ҡорттары скульптураларының булыуына бик ыңғай ҡарайым. Шау сәскәнән торған ҙур бал ҡорто һыны Ғафури урамындағы скверҙы биҙәй. Шулай уҡ матур бал ҡорто һыны Рәсәй урамында ла бар. Элек Совет майҙанына ла йыл һайын яҙын "осоп" килер ине. Эшлекле нескә билкәйҙәр ҡалабыҙға тик йәм биреп тора. Уларҙың скульптураһын Өфөнөң һәр районында урынлаштырғанда шәп булыр ине.\nӘҡлимә ӘМИНЕВА: Миңә үҙенсәлекле скульптуралар оҡшай. Шулар рәтенә Сельская Богородская менән Маршал Жуков урамдары киҫешендәге "Сәскәләр арбаһы", Октябрь районына ингән ерҙә "Ҡолап барыусы ваза", Ленин урамындағы "Йәшел йөрәк", Дағстан урамында урынлашҡан "Ҡунаҡсыл фонарь" арт-объекттарын индерәм. Уларҙың барыһы ла ҡыҙыҡлы һәм ҡаланың йөҙөн тик яҡшы яҡҡа үҙгәртеүсе, туристар өсөн дә ылыҡтырғыс тип иҫәпләйем.\nЯҙылған: 18.12.17 | Ҡаралған: 804


(*) Ҡытай Яңы Йыл Хәбәрҙәр 2017 [Яңы] (*) Ҡытай Яңы Йыл Хәбәрҙәр 2017 [Яңы]\n(*) Ҡытай Яңы Йыл Хәбәрҙәр 2017 [Яңы]\nҠытай Яңы йыл хәбәрҙәр берҡасан да китәм яғына, тип уйлаған инек уйлап табырға Яңы йыл-ҡытай теле 2017 сведения мәғлүмәтиҫәбенә алып, бары тик һеҙҙең өсөн. Беҙ’реге түҙемһеҙлек менән көтәбеҙ, Һеҙҙең взностар 2017 Ҡытай Яңы йыл хәбәрҙәр.\nБәхетле Яңы Йыл-Ҡытай Теле 2017 Хәбәр итеү\nБәхетле Ҡытай теле Яңы йылға тели хәбәрҙәр\nБулығыҙ бик рәхмәтле, сөнки һеҙ алыр күрергә Яңы Йыл тағы ла һеҙҙең тормош. Дәрестәр береһе үҙ үтеп киткән грехов һәм үҙ өҫтөнә алырға, донъяға приподнятое настроение!\nҠытай Яңы йыл хәбәрҙәр\nСыҡҡансы беренсе ҡояш 2017, йөрәктән дә, рәсем яһарға ла нурҙары һүнеп китеү менән, хәйер-фатихаһы менән, уңыш һәм бәхет һеҙгә. Бында тели Һеҙгә матур Яңы Йыл!\nҠытай Яңы йыл хәбәрҙәр, дуҫтар өсөн\nБыл Яңы йыл телем:\nЯҙмыш беркасан ла приведет һеҙҙе тернистый путь;\nКупидон таң ҡалдыра, уны иң стрелка йырыны;\nЛеди уңыш бирер, һеҙгә һаулыҡ һәм мал-мөлкәт;\nАнгел Твой-һаҡсыһы тота, үҙ ум бдительный һәм яҡты.\nБәхетле һәм Благословенной Яңы Йыл\nGood Chinese new year messages\nО боже мой, Оноторға ҡурҡыу БАР,\nБулһын, бар ҙа БАР хыялдар аңлашыла булырға,\nБеркасан ла кадеты слез, Рәхим Итеп, Услышь,\nМин әйтәһем килә, бер тере " БАР ухо\nЖилая U бик "бәхетле Яңы йыл"!\n2017 Ҡытай Яңы йыл хәбәрҙәр\nМинең теләктәр ла һеҙҙең өсөн, Яҡшы старт өсөн ғинуар, Мөхәббәт февраль, Донъя март айында, Ҡайғырмағыҙ апрель айында, Тәм-том май айында, Шатлыҡ июнь айына тиклем ноябрь, Бәхет өсөн декабрь, Бәхетле һәм ғәжәйеп 2017.\nБулһын һеҙҙең көндәре нисек буласаҡ шул тиклем иҫ киткес алмазы;\nБулһын һеҙҙең спутника аҙ яҡшы, алтын һымаҡ;\nБулһын һеҙҙең йөрәк ҡалырға шундай уҡ йәшел, Зөбәржәт кеүек;\nҺәм булһын душа твоя ҡаласаҡ саф, шул тиклем Жемчужина.\nБәхетле Яңы Йыл!\nБулһын Яңы Йыл һеҙҙең преврати:\nТвои күҙ йәштәре-шатлыҡ\nҺеҙҙең ғәмәлгә пландар\nҺеҙҙең был хыял тормош\nҺеҙҙең һаҡлауға үҙ активтары\nҮҙ любовь берҙәмлектә\nҺәм вәхи был йүнәлештәр!\nБәхетле Яңы Йыл\nШаи хәбәрҙәр Фа гун 2017\nИнә & Атай.... Ярай әле, тип китерҙе мине Һеҙҙең тормош һәм мәңге пренебречь минең хата & Элеккесә үк хуплап, мине шул, тип мин делаю. Яратам Сине Һәрсаҡ. Яңы Йыл Менән Минең Ҡәҙерле Ата-Аналар.\n2017 гонг XI фа Цай хәбәрҙәр\nАллаға шөкөр, был күктә ваших,\nКем кеше өсөн уның улы предл;\nШул уҡ ваҡытта фәрештәләр йырлай менән шатлыҡ нежной,\nБәхетле Яңы йыл өсөн бөтә ер!\n~Бәхетле Яңы 2017 Йылға~\nТикшереү: Яңы Йыл-Ҡытай Теле 2017 Цитаталар\nхәбәрҙәр өсөн Яңы йыл-Ҡытай теле\nЯңы Йыл ғына килтерә икән ябыша,\nБарыһы да яраталар ғына Һеҙҙе, ҡәҙерле,\nҺеҙҙең барлыҡ проблемалар буласаҡ тамамларға......\nБыл Һеҙҙең өсөн айырым минең теләге Яңы йыл.\nХәбәр whatsapp өсөн Яңы йыл-Ҡытай теле\nБәлки, барыһы да секунд, минут, сәғәт, көн, аҙна һәм айҙарында был Яңы йыл алып килһен һеҙгә оло шатлыҡ һәм бәхет! Бәхетле Яңы Йыл!\n2017 Ҡытай теле Яңы йылға хәбәр\nНисек беҙ сығыу өсөн киләһе йылға бөгөн керергә, Мин поста һеҙгә ысын күңелдән теләктәр, туп-тулы мөхәббәт, уңыштар, бәхет һәм шатлыҡ. Бәхетле Яңы Йыл!\nЯңы йыл-ҡытай теле 2017 сведения мәғлүмәт\nӘйҙәгеҙ, эшлек етәксе һ. б. яңы йыл резолюция өсөн булырға, унда өсөн, бер-берһен ярҙам итергә кешеләргә беде булһа ла, беҙ белмәйбеҙ, уларҙы шәхсән. Улар кешене йә изге эштәр әйҙә таратырға һәм игелеклелек проболеть!\nУйын-көлкө-Яңы Ҡытай теле йылға хәбәр\nТағы бер яңы йылды өсөн бында озаряться энергия алырға йыйыу өсөн наслаждаться. Баш тартырға, бөтә мәшәҡәттәр, шик һәм страхи һәм ябай следовать сәйәсәт смеяться, мөхәббәт, йәшәргә.\nҠытай теле Яңы йылға мәғлүмәт биреү өсөн абайса\nБулһын, йыл да матурыраҡ һәм ҡыҙыҡлыраҡ итеп ҡарағанда уҙҙы; объятой изгелек һәм именлек теләйем; блаженство һәм одаренность.\nҠытай теле Яңы йылға хәбәр ғаилә өсөн\nҠотлау Яңы йыл менән минең бөтә дустар!\nБулырға, донъя мәңге татарҙары күршеләр менән һәм ҡәрҙәш-ырыу,\nҺуғышҡа үҙҙәренең пророками һәм булған кәмселектәре,\nБулһын, һәр яңы йыл табырға һеҙгә кеше яҡшыраҡ!\nҺеҙгә бик бәхетле Яңы Йыл!\nТикшереү: Яңы Йыл-Ҡытай Теле 2017 Теләктәр\nЯңы йыл-ҡытай теле 2017 Яҡшы хәбәрҙәр\nҺеҙгә барыһы да яҡшы нәмә ул, Яңы Йылды!\nПолучай тәм-том, шатлыҡ, мир, мөхәббәт, китеүе, уңыштар ла алда!\nуйын-көлкө-Ҡытай теле Яңы йыл 2017 Хәбәр итеү\nӘ инде иде иҫ киткес йылға, наполнено оло бәхет һәм уңыштар теләйем! Һаҡлап ҡалыу һәм яҡшы һаулыҡ ирешергә һәм оло уңыш үрҙәр. Һеҙгә бындай тәрән белемле йылдың алда!\nҠытай Яңы йыл һурәттәре хәбәр\nМин шул тиклем уйлай етәксе һ. б. тураһында дуҫлыҡ һәм шул тиклем бәхетле итә ул мине, Мин телем һеҙгә яңы йылда яңы бәхет.\n" Ҡытай Яңы йыл хәбәрҙәр 2017 бик тиҙҙән яҡынлаша, һәм беҙ күрергә теләйбеҙ, - тип, уларҙы үҙенең баш мин бының өсөн: Яңы йыл-Ҡытай теле. Бирегеҙ беҙгә белергә, һеҙ түҙемһеҙлек менән көтәм моның Яңы йыл-ҡытай теле 2017 сведения мәғлүмәт. Гонг XI Фа Цай хәбәрҙәр 2017 рәт-рәт кураторы һеҙҙең өсөн.\n2017 Еңеүселәр исемлеге "Оскар" һәм "Оскар" 2017 Номинант Исемлектең\n25+ Прощальный өсөн цитаталар берһен | Тю Тю Цитаталар\nТыуған Көнө Менән Теләктәрен Һурәттәрҙе\nБәхетле Котировка Тыуған Көнгә | Цитаталар Тыуған Көнө менән\nБәхетле Тыуған Хәбәрҙәр\nҺеҙгә, Шулай Уҡ, Мөмкин Продавиться:\nТикшереп һеҙҙең телендә\nБәхетле Яңы Йыл 2017 ©


Тәржемәләр – ижад илендәге уртаҡ биләмәләр\nА. С. Пушкиндан:\nМаҡтауға ла, хурлауға ла\nБул битараф, бул тыныс!\nЙүләр менән бәхәсләшмәй\nҒорур йәшәргә тырыш...\n“Халыҡ” һүҙенә рифмалар: “балыҡ”, “һарыҡ”. Өндәшмәҫ балыҡ менән ҡайҙа ҡыуалар, шунда барған, “мә-ә!” тип бар байлығын биреп торған һарыҡ һымаҡ булмаһын икән халыҡ. Уға тиңдәш икенсе рифмалар ҙа бар: “хаҡлыҡ”, “аҡлыҡ”. Халыҡты тап шундай итеп күрәһе килә.\nИл хужаһы эт булғанда кешеләр эт көнөнә ҡала.\nКеше ғүмере үҙе бер китап. Берәүҙәр уны кешеләргә яҙып ҡалдыра, икенселәр үҙе менән ҡәбергә алып китә. Ҡәберҙәрҙә яҙылмай ҡалған күпме китап ята! Ергә файҙаһыҙға күмелгән күпме хазина!\nАуыл хужалығы эше төрлө металдан төрлө ҙурлыҡта эшләнгән сылбыр ҡуласаһы кеүек. Бына шул төрлө ҡуласанан эшләнеп, бер-береһе менән тоташтырылған сылбыр уның йыллыҡ тормошон тәшкил итә лә инде. Яҙғы иң мөһим эш – сәсеүҙе ойоштороу, әлбиттә, ҡыш башлана. Техниканы төҙәтеү, орлоҡ әҙерләү, ҡыш буйы һарайҙарҙа тороп талсыҡҡан мал-тыуарҙы йәйге көтөүлектәргә күсереү. Алдағы ҡышҡа мал аҙығы әҙерләү, һарай-ҡураларҙы таҙартып ипләү, көҙгө ураҡ...\nМоңдар эҙләп йөрөйһөм юҡ...\nКөҙ бит инде – был япраҡтар\nӨҙөлөрҙәр – күп тормаҫтар.\nОсор улар – тик тормаҫтар.


Әүлиә шишмәһендә һыу бәреп сыҡты! » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » Әүлиә шишмәһендә һыу бәреп сыҡты!\n04.05.2019 Әүлиә шишмәһендә һыу бәреп сыҡты!\nӘүлиә шишмәһендә (Учалы районында) һыу күренеү менән, халыҡ унда ағыла ла башланы. Һыуҙың сығыуы тураһында Фәнүр Шаһиев хәбәр итте.\nШишмә яҡынса ай ярым аға, йәғни шифалы һыуҙы июндең урталарына тиклем килеп алырға мөмкин. Уны тик эсергә генә файҙаланыр кәрәк, йыуынырға, бешеренеүҙә тотонорға йәки башҡа хужалыҡ эштәрендә ҡулланырға кәрәкмәй, шуға ла самаһын белеп алырға, ҡомһоҙлоҡ күрһәтергә ярамай. Юғиһә, ситтән килгән ҡайһы берәүҙәр һыуҙы феләк-феләк ташый башлай.\nҺыу һатылмай, уны бушлай алырға мөмкин, машина өсөн генә хаҡ (50 һум) түләргә кәрәк буласаҡ. Йыйылған аҡсалар шишмәне тәрбиәләргә, юлды рәтләргә, бәҙрәфтәрҙе тәртиптә тоторға, Иҫке Байрамғол ауылы мәнфәғәтендә тотонола.\nФәнүр Шаһиевтың һүҙе буйынса, 20-25 майға тиклем һыу мул аға, һуңынан уны насос ярҙамында "шәбәйтәсәктәр".\nБайрам һәм ял көндәрендә халыҡ үтә күп була, айырыуса сәғәт 11-17 тирәләрендә. Шәмбе һәм йәкшәмбе көндәре шишмәгә экскурсия автобустары ла килеп тула торған. Һәр автобуста 30-50 кеше икәнен иҫәпләгәндә лә, сиратта бер нисә сәғәт тороу ихтималлығы артыуын үҙегеҙ ҙә аңлап тораһығыҙҙыр. Дүшәмбе-кесаҙна сираттар юҡ тиерлек. Яҡын-тирәлә йәшәүселәр эш көндәрендә йәки киске алтынан һуң шишмәгә барһа, һис бер ҡатмарлыҡһыҙ һыу алып ҡайта ала.\nҺыу артынан килеүселәр, зинһар, шишмәне, тауҙы бысратмағыҙ, сүпләмәгеҙ! Үҙегеҙ менән талпан, серәкәйҙәргә ҡаршы репелленттар алырға онотмағыҙ! Тау-таш араһында йыландарҙың да булыуын иҫегеҙҙән сығармағыҙ.\nШифалы һыуҙы килеп алып, имен-һау ҡулланырға яҙһын!\nФото: Ф. Шаһиев.


Өсмөйөшлө хаттар - тере хаттар » Архив газеты "Йәшлек"\nӨсмөйөшлө хаттар - тере хаттар Яңылыҡтар » Тормош юлдары ҡатмарлы\nБилдәле журналист, Шәһит Хоҙайбирҙин исемендәге премия лауреаты Фәрит Вахитов «Аҡ аманат – һалдат хаттары. Письма огненных лет», «Юнга, һинең эҙеңдән киләм» китаптары аша уҡыусыларға яҡшы таныш. 30 йылдан ашыу ғүмерен журналистикаға арнаған шәхес үҙенең оҙайлы йылдар дауамындағы эҙләнеүҙәре аша Бөйөк Ватан һуғышы йылдарындағы яуҙан ебәрелгән хаттарҙы эҙләп табыу, утлы йылдар ауазын бөтөн тетрәнеүҙәре, ысынбарлығы менән өсмөйөшлө хаттар – документаль сығанаҡтар аша халыҡҡа еткереүҙе маҡсат итеп алып, ил азатлығы өсөн ғүмерҙәрен аямаған һалдаттарҙың яҡты иҫтәлеген мәңгеләштергән.\nТүбәндәге мәҡәләлә әле яңыраҡ ҡына 75 йәшен билдәләгән автор үҙенең хәтирәләре менән уртаҡлаша, тәү ҡарашҡа ябай ғына булып тойолһа ла, кешеләрҙең тетрәндергес яҙмышы сағылған өсмөйөшлө хаттарҙы табыу һәм уҡыусыға еткереүҙең еңел булмаған хеҙмәт булыуын асып һала.\n40 йылдан ашыу Бөйөк Ватан һуғышы йылдарындағы фронт хаттарын эҙләйем, йыям, тикшерәм. Был ғәҙәти булмаған шөғөл менән журналист, һуңғы бер нисә йылда республика Хәрби дан музейының ғилми хеҙмәткәре булараҡ мәшғүлмен. Эшемдең тәүге һөҙөмтәһе совет халҡының ҡырыҫ тарихының шаһиттарының яҙмалары тупланған ике томлы йыйынтыҡ булды. Хаттарҙың һәр юлында ошо һалдаттарҙың, уларҙың ҡатындарының, балаларының тере һыны күҙ алдына баҫа, шул шанлы йылдар ҡайғы-хәсрәте, ҡаһарманлығы, көндәлек булмышы менән кәүҙәләнә. Әйткәндәй, был эш тәү ҡарашҡа ғына еңел кеүек күренә, асылда социаль-психологик характерҙағы ғына түгел, күп ҡаршылыҡтар менән осрашырға тура килде. Беренсенән, ғаилә архивтарына береһенең дә ҡағылдырғыһы килмәне, ҡәлғә кеүек һаҡланы, икенсенән, рәсми вәкәләттәрем булмағас, бөтөн эш үҙ иҫәбемә эшләнде. Өсөнсөнән, героик пафосы булмаған хаттарҙы бик баҫып та барманылар. Өсмөйөшлө һалдат хаттарына ҡыҙыҡһыныу Бөйөк Еңеүҙең 20 йыллығына әҙерлек барышында уҡ тыуғайны.\nУл ваҡытта был байрамды тәүге тапҡыр ҙурҙан ҡубып уҙғарырға йыйыналар ине. Комсомолецтар йәмәғәт хәрби дан музейҙары булдырҙы, пионерҙар өйҙәргә йөрөп, һуғышта һәләк булыусылар тураһында мәғлүмәттәр йыя ине. Ҡаһарманлыҡ дәрестәрендә ветерандар (уларға ул ваҡытта 45 – 65 йәш ине) һуғыш хәтирәләре менән уртаҡлаша, уҡытыусылар хаттар уҡый. Һарғайып бөткән ҡағыҙ биттәренән, гүйә, үлгән яугирҙар һөйләй. Иртә өҙөлгән ғүмерҙәрҙе уйлап, йөрәк һыҙлай. Уларҙың иҫтәлеге алдындағы бурыс мине нимәләрҙер эшләргә мәжбүр итте. Журналист эшемдең бер өлөшө (ул ваҡытта Салауат ҡалаһының «Ленин юлы» гәзитендә партия тормошо бүлеген етәкләй инем) һуғыштан ебәрелгән хаттарҙы эҙләү ине. Тәүге аҙымым Советтар Союзы Геройы (был исем уға үлгәс бирелә) Хәсән Әхтәмовтың сағыу биографияһы менән танышыуҙан башланды. Уның әсәһе Мәғрифә апайҙың йортонда беҙ пионерҙар менән бик мауығып документтар ҡараныҡ, әсәнең улы тураһында һөйләгәндәрен тыңланыҡ. Әсә улынан килгән хаттарҙы һаҡламауына бик үкенде, әммә һәр хатты яттан хәтерләй ине. Беҙ уның һөйләгәндәрен яҙып алдыҡ. Шунда миндә фронт хаттарын эҙләү теләге тыуҙы, уларҙы берәй ваҡыт бер китапҡа туплау өмөтө уянды. Тәүгеләрҙән булып эш папкаһына беҙҙең ғаиләнең фронт хаттары инеп ятты. Минең атайым – 1896 йылғы Хәбибназар, 1926 йылғы ағайым Миңләхмәт фронтта рядовойҙар булды, өсмөйөшлө хаттарҙы өйгә йыш ебәреп торалар ине. Апайым Әминә менән беҙ яуап яҙа торғайныҡ. Уларҙан килгән ҡәҙерле сәләмде көткәндә күҙ йәштәре аҙ түгелмәне. Атай һуғыштан бер аяғын юғалтып ҡайтты, ағайым, казак гвардияһы рядовойы Миңләхмәт Вахитов 1945 йылдың 1 ғинуарында Словакияла тиңһеҙ алышта һәләк булды.\nБөйөк Ватан һуғышының ҡорбандары һәр бер ғаиләлә тиерлек бар ине шул. Бер ваҡыт иҫке гәзиттәрҙе ҡарағанда Тәтешленән Ғариф Ғариповтың мәҡәләһенә юлыҡтым. Унда автор һуғышта биш улын юғалтыуы, алтынсыһының ғәрип булып ҡайтыуы тураһында яҙа. Ғәзиздәренең иҫтәлеге итеп, уландарының хаттарын һаҡлаған икән. Мин Үрге Тәтешлегә барып, был кеше менән осраштым.\nБына минең алдымда хаттар ята. Йөҙләгән! Улар сарҙаҡта шәлгә төрөп һаҡланған. Беҙ уларҙы һайлап алып, хронологик тәртиптә һалып сыҡтыҡ. Китап өсөн мин 35 хатты алдым. Ғариповтарҙың эпистоляр мираҫы тәүге тапҡыр «Ағиҙел» журналында, һуңынан «Башкнигоиздат» 1975 йылда сығарған «Времени неподвластно» йыйынтығында һәм «Кызыл таң» гәзитендә баҫылып сыҡты. Уға тиклем матбуғатта шуға оҡшаш материалдар «Правда» нәшриәтендә «Советская Башкирия» журналисы Мария Филиппованың «Письма далекой военной поры» йыйынтығында өс том булып донъя күргәйне (»Красная Башкирия»ның редакция архивында һаҡланған булған). Иҫ киткес китаптар! Тик минең үҙ юлымдан киткем килде, ғаилә архивындағы эҙләнеүҙәремде дауам иттем.\nАлға китеп, шуны ла әйткем килә: хаттарҙы тергеҙеү, һаҡлау һәм мәңгеләштереүҙән бигерәк, айырым кешеләр миҫалында, улай ғына ла түгел, дөйөм совет халҡының патриотлыҡ сығанаҡтарын тикшереү теләге көслө ине миндә. Шул уҡ ваҡытта һуғыштың ҡот осҡос емергес көс икәнен тәрән аңлау, һыҡраныу ҙа күңелде өйкәй ине. Һуғыш – тәү сиратта ғаилә өсөн оло афәт.\nЙыйынтыҡтарҙың айырым бүлектәре юҡ. Һуғыш башланған осор иң тәүҙә бирелә лә, һуңынан хронологик тәртип боҙола. Ҡайһы берәүҙәр һуғышта һәләк булған йәки хәбәрһеҙ юғалған, икенселәр яу юлдарын үтеп еңеүгә тиклем барып еткән.\nХаттар – тарихи хәҡиҡәттең үҙенсәлекле, ҡабатланмаҫ өлөшө. Уларҙың авторҙары – меңләгән яугир. Улар уйлана, үҙ фекерҙәрен әйтә.\nСәстәре салланған полковник йәш һалдат менән йәнәшә. Бында ранг айырмаһы юҡ. Ут ҡамауында булған һуғыш яландарында улар ҡәтғи рәүештә икеһе ике баҫҡыста торһа ла, халыҡтың тарихи хәтере алдында бөтәһе лә бер тигеҙ. Беҙҙең тикшеренеүҙәрҙә шәхестең үҙе мөһим. Үлһә лә, алға йығылып үлгән ул. Шуның менән 170 сантиметр булһа ла тыуған еренең азатлығын яулауын раҫлаған. Хатта күкрәк тәңгәлендәге кеҫәләрендә лә атака алдынан яҙылған ебәрелмәгән хаттар ҡалған. Һуңғы һулышҡа бер минут ҡалғас...\nЯл көндәрендә, отпуск мәлендә ҡала-райондар буйлап йөрөнөм. Таныштар һәм билдәһеҙ кешеләр аша кәрәкле адрестарҙы таба инем. Бер ваҡыт Шаран районында фронтовик ҡатынының адресын әйттеләр. Ул мине һағайып ҡына ҡаршыланы, иренең хаттарын күрһәтергә теләмәне. Ниһайәт, ризалашып, һандыҡтан төйөнсөк килтереп сығарҙы. Әммә бирергә ашыҡманы, күкрәгенә ҡыҫты ла, өнһөҙ ҡалды. Һуңынан, илап, мәрхүм ире менән һөйләшергә тотондо. «Бына, һине алырға килделәр! 41-ҙә үҙеңде алып киттеләр, хәҙер хаттарыңды!» Китергәме, ултырырғамы: нимә эшләргә белмәнем. Ҡатындың үкһеп-үкһеп илауы йөрәгемде телгеләне. Әлбиттә, хаттарҙы ҡулда тотоп ҡарарға түгел, уҡырға ла йөрьәт итмәнем. «Был беҙҙең сер», – тине тол ҡатын, тынысланып. Шулай итеп, мин ҡайтып киттем.\nАнна Самойловна Голубованы ишетеп кенә белә инем. Атлай алмаған был ҡатын аҙнаһына бер тапҡыр редакцияға шылтыратып ала торғайны. Ыңғайы сыҡҡанда, мин уға эҙләнеүҙәремде лә әйттем. Ул ишетмәмешкә һалышты. Тик бер йылдан һуң ғына, көтмәгәндә, шәхси архивынан нимәләрҙер тәҡдим итте. Ул 1943 йылда фронттағы дуҫынан килгән открытка ине. «Аня! Һин ҡайҙа? Ниңә яҙмайһың?» – тигән һүҙҙәр яҙылғайны унда. Шул ғынамы икән? Мин открытканы алып ҡарарға теләнем, әммә ҡатын уны ҡулға тотторманы. Дүрт йылдан һуң уны ала алдым.\nТанышым Ф. Тикеев үткән быуаттың 80-се йылдарында, бик ҡыҙыҡлы блокнотым бар, тип өмөтләндерә ине. Ҡайҙа, күрһәт әле, тип үтенес белдерһәм, йылмайып ҡына: «Ҡайҙа ҡуйғанымды онотҡанмын», – тип яуаплай ҙа ҡуя. Тик 15 йылдан һуң ғына миңә ике йәш йөрәк араһында булған саф мөхәббәттең драмаһы асылды. Ҡулдан эшләнгән, ике шырпы ҡабы ҙурлығындағы, биш битле блокнот биттәрендә ғашиҡ егеттең шиғырҙары яҙылған һәм ике биттә был яҙмаларҙың хужаһының яуҙа геройҙарса һәләк булыуы тураһында хат ята ине.\nТанышыуҙар аша ла өсмөйөшлө фронт хаттарын күп эҙләп таптым. Педагогик хеҙмәт ветераны Ж. Исмәғилев арҡаһында Федоровка районының Ҡораласыҡ ауылы мәктәбендә уның элекке уҡытыусыларының хаттарына юлыҡтым.\nБаймаҡ районынан бер уҡытыусы (исемен хәтерләмәйем) мине фронт хаттары күп һаҡланған Йомаш мәктәбенә ебәрҙе.\nЯңғыҙ Ҡайын мәктәбендә ветеран Иҙрис Сафа улы Вәлишин арҡаһында өсмөйөшлө һалдат хаттарын табыуға ирештем.\nПрактика үҙеңдең эшмәкәрлегеңде киңерәк рекламаларға кәрәклегенә инандырҙы. Архив эштәре буйынса идаралыҡ начальнигы, күренекле тарихсы Ә. Хисмәтуллинға кәңәш һорап мөрәжәғәт иттем. Уның ярҙамы арҡаһында халыҡҡа мөрәжәғәт хаттары ебәрелде, гәзит биттәрендә лә иғлан баҫылып сыҡты. Күп тә үтмәй, миңә ғаилә архивынан баһалап бөткөһөҙ материалдар килә башланы.\nҮҙемдең эшемдең тағы бер этабын – фронт хаттарын уҡыу тураһында ла әйткем килә. Был эш тә еңел түгел. Беренсенән, хаттар төрлө телдә яҙылған, йыш ҡына ғәрәпсә яҙылғандары ла осрай ине. Икенсенән, күптәре бик насар ҡағыҙҙа яҙылған, хатта ҡағыҙ киҫәктәрендә яҙылғандары ла бар ине. Күҙ йәштәре йәки ҡанға мансылған, һыуланған хаттағы текстарҙы уҡыу ҙа еңел булманы. Ошо яҙыуҙар менән танышҡанда ғәйәт ҙур эмоциональ көсөргәнеш, һыҙланыу, күңел әрнеүе кисереүҙе әйтеп тораһы ла түгел.\nОшолар тураһында яҙғанда, мин Башҡортостан Республикаһы Президентына, БР Хөкүмәтенә, Мәҙәниәт һәм милли сәйәсәт министрлығына, шулай уҡ «Китап» нәшриәтенең етәкселегенә һәм уның редакторҙарына оло рәхмәтемде әйтмәйенсә булдыра алмайым. Китапты нәшер итеү дәүләт ярҙамы арҡаһында ғына мөмкин булды.\nӘ күпме эскерһеҙ ярҙамсылар бар ине!\nМинең тәүге хаттар йыйынтығы 2000 йылда «Китап» нәшриәтендә рәссам А. Чудиновтың биҙәлеше менән 25 баҫма табаҡ күләмендә сыҡты. Китап уҡыусыларҙа ҙур ҡыҙыҡһыныу тыуҙырҙы, магазин кәштәләрендә оҙаҡ ятманы. Йыйынтыҡты Мәскәүҙә мәртәбәле күргәҙмәләргә лә ҡуйҙылар.\nБөйөк Еңеүҙең 60 йыллығына хаттарҙың икенсе йыйынтығы донъя күрҙе. Уға баш һүҙҙе һуғыш ветераны, генерал Р. Сибәғәтуллин яҙҙы. Әлеге көндә өсөнсө йыйынтыҡ әҙерләнә. Уны ла нәшер итеп булыр тигән өмөт менән йәшәйем. Сөнки был эштең киләсәк быуын өсөн әһәмиәтен аңлаған йөҙәрләгән кеше ярҙам итә. Уларҙың бөтәһенә лә бик рәхмәтлемен.\nХаттар менән эште туҡтатырға ярамай. Ғаилә архивтарында эпистоляр мираҫты һаҡлаған кешеләр миңә хаттарҙы ҡабул итеүҙе һорап күп мөрәжәғәт итә. Йәмәғәт һәм муниципаль музейҙарҙа ла күп хат һаҡлана. Быяла аҫтында ятып, улар яҡтыла төҫөн юғалта. Уларҙы һаҡлап ҡалырға ашығырға ине.\nРеспубликаның Хәрби дан музейында ошо һалдат хаттарын йыйып, музей исеменән нәшер итеү маҡсатҡа ярашлыраҡ булыр, минеңсә.\nреспубликаның Хәрби дан музейының ғилми хеҙмәткәре,\nШәһит Хоҙайбирҙин исемендәге Хөкүмәт премияһы лауреаты.\nЯрман һуғышы яланынан ебәрелгән хат\nИлатырлыҡ, йырлатырлыҡ хаттарығыҙ бар бит ул...\nДОНЪЯ МАТУР ҺЕҘҘЕҢ МЕНӘН БЕРГӘ!\nКүмәкләгән – бәхәстәрҙ ...


Юлбарыҫ Ҡуянды ашармы? » "Йәшлек" гәзите\nГазета "Йәшлек" » Новости » Сәйәсәт » Юлбарыҫ Ҡуянды ашармы?\nЮлбарыҫ Ҡуянды ашармы?\nШулай итеп, Юлбарыҫ йылы ла үтте. Ул беҙҙең илдә үҙенең төрлө өлкәләге төрлө хәл-ваҡиғалары менән иҫтә ҡалыр. Шуларҙың иң сетереклеһе – йыл аҙағында йәмғиәтте шаулатҡан төрлө милләт вәкилдәре, айырып әйткәндә, йәштәре араһындағы әлегә аңлашылып бөтмәгән низағтар. Үткән йылға тулы анализ бирергә иртәрәк әле. Шулай ҙа Ҡуян йылы еткәндә илебеҙҙең социаль-иҡтисади сәйәсәтенә битараф булмаған иҡтисадсы, иҡтисад фәндәре кандидаты, БДУ доценты Илдар Ғәбитов менән әңгәмәбеҙҙе тәҡдим итәбеҙ.\n– 2010 йылға ҡыҫҡаса йомғаҡ яһап, һуңғы ваҡытта Рәсәйҙең ҡайһы бер ҙур ҡалаларында булған фажиғәле ваҡиғаларға туҡталып китәйек. Уларҙың сәбәптәре ниҙә?\n– Илебеҙҙең бер нисә ҡалаһында һуңғы арала төрлө милләт вәкилдәренең айырым төркөмдәре араһында ҡаты ғына низағтар булып алды. Күп матбуғат саралары уны милләт-ара низағҡа алып барып терәтергә маташа. Ил етәкселәре лә шулайыраҡ тип ышандырырға тырыша. Йәнәһе, был милләт-ара низағ Рәсәйҙең киләсәгенә янай, уны тарҡатыуға алып киләсәк. Ғәмәлдә иһә хәл бөтөнләй икенсерәк тип уйлайым. Егерме йыл буйына баҙар иҡтисады реформалары, йәшерен-батырыны юҡ, айырым төркөмдәр файҙаһына ғына үткәрелде. Ельцин менән Гайдарҙан башлап бөтә етәкселәр халыҡты, тиҙҙән бөтәбеҙ ҙә яҡшы йәшәй башлаясаҡбыҙ, тип ышандыра килде. Халыҡ, ошо вәғәҙәләргә ышанып, ике тиҫтә йыл ауырлыҡтарға сыҙап йәшәне. Быны иҫбатлаған һымаҡ, 2000 йылдан башлап илдә иҡтисади үҫеш барҙы. 2008 йылда башланған көрсөк ил алдында яңы ауырлыҡтар тыуҙырҙы. Тотороҡландырыу фондында тупланған бөтә аҡса, етәкселәрҙең күп тапҡыр ышандырыуына ҡарамаҫтан, барыбер олигархтарҙың кеҫәһенә барып ятты. Халыҡ уны күреп торҙо, һәм быны аңлау протест тыуҙырҙы. Был йәш быуындың, йәмғиәттең иң әүҙем өлөшөнөң бәкәленә нығыраҡ һуҡты. Юғары уҡыу йорттарын тамамлаған йәштәрҙең 80 – 90 проценты эшһеҙ ултыра. Уларҙың энергияһын ҡайҙалыр йүнәлтергә кәрәк бит – бына ошо юҡ беҙҙә. Күптәр низағтарҙы илдә тейешле системаға һалынған йәштәр сәйәсәте булмауы менән аңлата. Ил етәкселеге был проблеманы модернизациялау, инновацияны үҫтереү юлы менән хәл итмәксе. Әммә улар төп сәбәпте аңлап етмәй: әгәр ҙә ябай эшсенең эш хаҡы түбән икән, эш менән тәьмин итеүселәр өсөн модернизация һәм инновация ҡоро һүҙҙә генә ҡала. Яңы техника, технологияларҙы ҡулланыу урынына арзан эшсе ҡулдар йәтешерәк бит. Мәҫәлән, беҙҙең Президент Рөстәм Хәмитов, был мәсьәләне аңлап, Башҡортостанда, бойондороҡһоҙлоҡ йылдарындағы үҫешен ни тип кенә маҡтамаһындар, башҡа төбәктәргә ҡарағанда эш хаҡының бик түбән икәнлеген билдәләп үтте. Әйтергә кәрәк, бының сәбәбе бойондороҡһоҙлоҡта түгел, ә беҙҙең республика халҡының 40 проценты ауыл ерендә йәшәгәнлеген күҙ уңынан ысҡындырмаҫҡа кәрәк. Президент бөтә дәүләт органдары алдына эш хаҡын күтәреү бурысын ҡуйҙы. Иҡтисадсы булараҡ, шуны әйткем килә: эш хаҡын күтәреүҙең берҙән-бер юлы бар – уның өсөн эш биреүселәр эшселәре менән үҙҙәренең килеме менән уртаҡлашырға тейеш. Власть уларҙы быға нисек мәжбүр итә ала? Сер түгел, күп кенә ялланып эшләүселәрҙең эш хаҡы закон менән билдәләнгән минималь айлыҡ эш хаҡынан да түбән. Бер дәүләт власы органы ла әлегә тиклем шуларҙы тейешле эш хаҡын түләргә мәжбүр итә алғаны юҡ әле. Хатта тир түгеп эшләгән аҡсаларын да түләтә алмайҙар. Һөҙөмтәлә тейешле аҡсаһын да ала алмағандарҙың ҡайһы берҙәре иң сикке сараларға барырға мәжбүр. Әйтәйек, аслыҡ иғлан итәләр, үҙ-үҙҙәренә ҡул һалалар, төҙөлөш крандарынан ырғыу сигенә барып етәләр һәм башҡалар.\n– Ә был проблеманы хәл итеү юлдары бармы?\n– Яҡынлашып килгән 2012 йылда үтәсәк Президент һайлауҙары властан халыҡты йыуатыу саралары талап итә. Мәҫәлән, Владимир Путин тура эфирҙа нишләп иҡтисад теорияһына ҡаршы булған түбәндәге сараны – пенсияларҙы гел күтәреүҙе иҫбатларға маташты. Пенсионерҙарҙың, йәғни электораттың иң әүҙем өлөшөн асыҡтан-асыҡ һатып алыу процесы бара. «Юғары»лағылар үҙҙәре аңлап тора – Пенсия фондында күптән ҙур дефицит. Уны тәүҙә пенсияға сығыу йәшен арттырыу ысулы менән сисергә тәҡдим иттеләр. Халыҡ яғынан хуплау тапмағас, был юлдан баш тартырға мәжбүр булдылар.\nИкенсе яҡтан, үҙҙәренең иҡтисади сәйәсәте халыҡта ҡаршылыҡ табырын аңлап, хоҡуҡ һаҡлау органдарын нығыта башланылар. Медведев яңыраҡ, милиция лейтенанты айына кәмендә 33 мең һумдан да кәм эш хаҡы алырға тейеш түгел, тип белдерҙе. Был бит туранан-тура һатып алыу. Әммә Мәскәүҙең Манеж майҙанындағы ваҡиғалар милицияның орган булараҡ көсһөҙлөгөн раҫланы. Милиция хеҙмәткәрҙәре араһында ла илдәге ғәҙелһеҙлекте аңлау тәртип һаҡсыларының ҡулын «бәйләй». Уларҙың үҙ халҡына ҡаршы ҡорал ҡулланырға теләмәүе көн кеүек асыҡ. Күпме генә аҡса түләмәһендәр, улар үҙҙәренең етәкселәренең күрһәтмәһе буйынса күрәләтә енәйәтселәрҙе һаҡ аҫтынан сығарып ебәрә. Улар һиҙеп тора: тимәк, был әҙәмдәрҙе сығарырға тигән бойороҡтары тиккә түгел – ришүәт алғандар. Бөгөн беҙҙең илдә шундай иҡтисад төҙөлгән: аҡса түләмәйһең икән, вазифалағы кеше лә үҙенә тейешле эшен башҡарырға теләмәй – бөтәһе лә аҡса көҫәй. Был беҙҙең илдә чиновниктар өсөн генә түгел, ә табиптар, уҡытыусылар, хатта сантехниктар һәм башҡалар өсөн дә хас.\nҠыҙыҡ, минең мәктәптә арыу ғына уҡыған балалар ҙа үҙҙәренең эше өсөн, әйтәйек, контроль эшен күсерткән өсөн, үҙенә күрә хаҡын ала. Был бит дөрөҫ түгел – ул буш эшләргә тейеш. Сөнки кеше араһындағы үҙ-ара мөнәсәбәттәрҙе аҡсаға күсерһәң, ул боҙола. Дуҫлыҡ, туғанлыҡ, ҡәрҙәшлек, яҡташлыҡ, хеҙмәттәшлек, хатта мөхәббәт тә үҙенең төп мәғәнәһен юғалта. Бөтә нәмә аҡса менән баһалана башлай. Әйтәйек, хатта выжданы таҙа кешеләрҙе лә ришүәтселек системаһы үҙ әйләнешенә ирекһеҙҙән йәлеп итә – «майлайҙар»: теләмәгән кешенең ҡулына ла «джентльмен наборы»н – бер шешә коньяк менән бер ҡап кәнфит тоттороп китәләр.\nХалыҡты бер аҙҙан сираттағы алдау алымы көтә. Билдәле булыуынса, 1 ғинуарҙан торлаҡ-коммуналь хеҙмәттәргә хаҡтар яҡынса 10 – 15 процентҡа артты. Көн кеүек асыҡ, был халыҡ араһында ризаһыҙлыҡ тыуҙырасаҡ. Бөтә федераль телеканалдар ҙа алдан уҡ, йәнәһе, торлаҡ-коммуналь хужалыҡ етәкселәренең «ғәйебен» асырға маташа – көнө-төнө ошо теманы сәйнәй. Әгәр ҙә яңы йылдан һуң халыҡтың ризаһыҙлығы иң юғары нөктәгә етһә, ил етәкселәре, Ҡыш бабай һымаҡ, халыҡҡа «бүләктәр» әҙерләп ҡуйған: етәкселәрҙең кемеһендер эшенән бушата, кемеһендер төрмәгә яба. Ә үҙҙәре – аҡтан-аҡ. Тик был ике тандемдың ҡайһыһы Ҡыш бабай, ә ҡайһыһы Ҡарһылыу икәнлеге ҡараңғы.\n– Бюджет хеҙмәткәрҙәренә эш хаҡын күтәреп булыр, бәлки, ә шәхси милеккә ҡараған тармаҡтарҙа эш хаҡын күтәреү юлдары ниҙә? Башҡортостан Президенты Рөстәм Хәмитов Хөкүмәткә ҡушҡан эш хаҡын арттырыу программаһын бойомға ашырыу мөмкинлеге, ысынлап та, бармы?\n– Капиталистар үҙҙәренең килеме менән бүлешергә тейеш, тигән һығымтаға кире әйләнеп ҡайтайыҡ. Күп йылдар инде ил етәкселәре халыҡты, беҙҙең илдә иң алдынғы һалым системаһы төҙөлгән, тип ышандырып килә. Был системаның һәйбәт яғы нимәлә һуң? Йәнәһе, бөтә кеше лә бер тигеҙ процент түләй. Был система үҫешкән илдәрҙә күптән үтелгән һәм әле ҡулланылмай. Байыраҡтар юғарыраҡ процент түләй, шул арҡала ошо ысул буйынса илдәге табыш ярлылар файҙаһына бүленә. Социаль яуаплы бизнес тип өгөтләү менән генә беҙҙең йәмғиәттәге иҡтисади тигеҙһеҙлекте юйып булмауы көн кеүек асыҡ. Бының өсөн тейешле закондар ҡабул итергә кәрәк. Чиновниктар үҙҙәренә эш хаҡын күтәреү өсөн сәбәбен шунда уҡ уйлап тапты: йәнәһе, юғары эш хаҡы алған кеше ришүәт алмаясаҡ. Бының ыңғай һөҙөмтә биреү-бирмәүе хаҡында бер кем дә саң ҡаҡмай. Халыҡ күреп тора – коррупция, киреһенсә, көсәйә бара.\nӘ финанс министры Кудрин арбаһына ултырып, беҙҙең етәкселәр аҡ флаг күтәрә. Һуңғы йылдарҙа Кудриндың ике тапҡыр донъялағы иң яҡшы финанс министры тип билдәләнеүе миндә бик ҙур шик тыуҙыра. Бәлки, был Көнбайыш файҙаһыналыр: сөнки был сәйәсәт беҙҙең илде сеймал сығанағы ғына итеп ҡалдырыу стратегияһының төп фарватерында ҡалдырасаҡ. Сколково һымаҡ проекттар «маниловщина» ғына булып ҡаласаҡ. Прогрессив һалым индереү ил алдында тыуған күп мәсьәләләрҙе, шул иҫәптән милләт-ара ыҙғыштарға юл ҡуймау форсатын бирер ине.\nИке төшөнсә бар: сәйәсмән һәм дәүләт эшмәкәре. Улар араһында төп айырма нимәнән ғибәрәт? Беренсеһе киләһе һайлауҙар тураһында уйлай, ә икенсеһе, киреһенсә, үҙ халҡының киләсәге тураһында. Тәүҙә Путин халыҡҡа дәүләт эшмәкәре булараҡ оҡшай ине, хәҙер ул сәйәсмәнгә әйләнде. 2010 йылда Юлбарыҫ һаҡлау фондын булдырһалар, 2011 йылда Шешҡолаҡтар һаҡлау фондын ойошторһалар, һис тә аптырарға ярамай. Һайлауҙарҙың үҙ логикаһы бар.\nБеҙ ҡараған социаль-сәйәси, милләт-ара проблемалар ахыр сиктә барыбер иҡтисадҡа барып терәлә. Әгәр ҙә дәүләт органдары һайлау алды Ҡуян йылында ла популистик сәйәси ҡарарҙарҙан арына алмай, етештерелгән тулайым продуктты ғәҙел бүлеүгә өлгәшеү юлдарын артҡы планға ҡуйһа, күтәрелгән был проблемалар көсәйә генә барасаҡ. Бына нимә тураһында уйларға кәрәк беҙгә.\nСығыу ваҡыты 11-01-2011, 19:24 | Ҡаранылар: 1930\nӘ-әпәт үҙгәрештәр көтә беҙҙе\nРәсәй өсөн мөһим йыл –\nБелем алыу диплом алыу түгел


Аҙна аҙағында Башҡортостанға күптән көтөлгән йылы килә // Йәмғиәт | новости башинформ.рф\nАҙна аҙағында Башҡортостанға күптән көтөлгән йылы килә\n11:39, 5 апреля 2016 Йәмғиәт\nАҙна аҙағында Башҡортостанға күптән көтөлгән йылы килә Фото: Андрей Старостин\nӨФӨ, 2016 йыл, 5 апрель. /«Башинформ» мәғлүмәт агентлығы, Гөлфиә Акулова/.\nБашҡортостандың гидрометеорология һәм тирә-яҡ мөхит мониторингы идаралығында хәбәр итеүҙәренсә, был аҙнала төбәктә ваҡыты менән бер аҙ ямғыр һәм епшек ҡар яуыуы көтөлә. Республиканың көнсығыш райондарында яуым-төшөмдөң көслө булыуы ихтимал. Төндә һәм иртән урыны менән боҙлауыҡ көтөлә.\n5 һәм 6 апрелдә һауа температураһы көндөҙ +3,+8, төндә -3,+2 градус тәшкил итәсәк. Ямғыр, төндә һәм иртән ҡар ҡатыш ямғыр яуыуы ихтимал, ел төньяҡтан, төньяҡ-көнбайыштан секундына 9-14 метр тиҙлектә иҫәсәк, көндөҙ секундына 18 метрға етәсәк.\nАҙна аҙағында республикала күптән көтөлгән йылы көндәр башлана. Яуым-төшөм ихтималлығы ҙур түгел.\nРәсәй Гидрометүҙәге мәғлүмәттәре буйынса, апрелдең тәүге декадаһында Башҡортостан биләмәһендә уртаса һауа температураһының норманан ике градусҡа юғары булыуы көтөлә.


Туймазыла быйыл һабантуй үҙәк ҡала паркында уҙҙы\n15 Июнь , 10:38\nБыйылғы һабантуй Туймазыла ошо райондан сыҡҡан билдәле шәхестәргә, почетлы граждандарға, иҫтәлекле урындарға күргәҙмәләр арналды.\nБыйылғы һабантуй Туймазыла ошо райондан сыҡҡан билдәле шәхестәргә, почетлы граждандарға, иҫтәлекле урындарға күргәҙмәләр арналды. Ауыл кешеләре үҙҙәренең шәжәрә ағасын төҙөп алып килгән ине. Ҡайһы берҙәрендә ғаиләләрҙең йөҙәр йыллыҡ тарихы һаҡлана.\n- Туймазылар тамырҙарына, тарихтарына үтә иғтибарлы булыуы менән айырылып тора, – ти бай рамға килгән Башҡортостандың стратегик эҙләнеүҙәр институты белгесе Юлдаш Йосопов, – Шулай ҙа бөгөн ҡайһы бер шәжәрәләргә ҡайта-ҡайта иҫ китте: әлеге көндә Мәскәү өлкәһендә йәшәгән, үҙе Туймазынан сыҡҡан бер кеше шәжәрәһен бар тарихи ҡанундарға нигеҙләп төҙөгән.\nПаркта һәр ырыу айырым тирмәләргә бүленгән, үҙҙәренең тамғалары менән билдәләнгән. Һәр кем был тирмәләргә инеп төньяҡ-көнбайыш башҡортоноң милли көнкүреше, кейеме менән таныша ала ине.


Баймаҡ районында халыҡтан һөт йыйыу тейешле кимәлдә ойошторолған\nШәхси хужалыҡтарҙа күпләп мал тотоусылар өсөн был бигерәк тә отошло. Сөнки һөт йыйыусы шәхси эшҡыуарҙар уларға йортта етештерелгән продукцияны һатыуға сығарырға ярҙам итә.\nҺөт йыйыусы эше ябай ғына күренһә лә, уның хеҙмәте еңелдән түгел. Ҡаратал ауылында йәшәүсе Гөлназ һәм Ринат Бөркөтбаевтар халыҡтан һөт йыйыу менән 2007 йылдан алып шөғөлләнә. Йәй көндәре иһә кѳнѳнә алты йөҙ литр булһа, хәҙер инде 200-300 литр тирәһе аҡ йыйыла, ти һѳт йыйыусы.\nҺөттөң йыйыу мәле иртә таңдан башланғаны яҡшы. Уңған хужабикәләр һауылған һѳтөн әҙерләп көтөп кенә тора. Ауыл халҡы ишле мал аҫырап, файҙаһын күрә, һөт һатып аҡса эшләй.\nҠуянтау ауылында ла шәхси хужалыҡтарҙан һѳт йыйыуҙың иң уңышлы мәле. Бында инде Таулыҡайҙан шәхси эшҡыуар Нурислам Баййегетов шөғөлләнә. Был кәсеп менән ул өсөнсө йыл булыша. Ҡуянтауҙа уның иң әүҙем һөт тапшырыусылары ла бар. Ҡул аҡсаһы менән ваҡытында иҫәпләшкәс, ти Нурислам Баййегетовты урындағылар көтөп тора.\nАуыл халҡы кѳн дә тиерлек ҡалаға сығып китә алмай. Ә һөт йыйыусылар ошо хеҙмәте менән ауыл халҡына ҙур ярҙам күрһәтә. Ваҡытында һөт тә тапшырыла, аҡсаһы ла килеп тора.


Тағы ете кешегә аҡсалата ярҙам күрһәтелер тип көтөлә\n25 Ноябрь , 09:12\nӘбйәлилдә эшһеҙҙәргә үҙ кәсебен асыуға аҡсаны йәлләмәнеләр. #ВладимирПутин#национальныепроекты#нацпроекты#региональныепроекты#регпроекты#нацпроектыБашкортостан\nКүптән түгел Әбйәлил районы хакимиәтендә үҙ эшеңде асыу буйынса бизнес-пландарҙы ҡаранылар. Уларҙың вәкилдәре – районда йәшәгәндәр һәм эшһеҙ сифатында мәшғүллек үҙәгендә иҫәптә торғандар.\nБиш дәғүәсене ҡаранылар һәм биш проект та хупланды. Комиссия ағзалары уларҙың перспективалы, көнүҙәк икәнлеген билдәләне. Өс проект – Шәрип ауылында ағас бысыу, Гусевта кейем етештереү һәм “Яҡтыкүл” курорт зонаһында санитар-техник хеҙмәттәрҙе ойоштороу буйынса цех. Социаль килешеү нигеҙендәге адреслы ярҙам программаһына ярашлы, 250 мең һум күләмендәге аҡсаға дәғүә иттеләр һәм алдылар.\nБашҡа ике проект – Асҡар ауылында төҙөлөш-монтажлау эштәрен атҡарыу, фото студияһы асыу. Дәүләт ярҙамына – бер тапҡыр бирелә торған аҡсалата ярҙамға дәғүә иттеләр. Улар 145 меңешәр һум финанс ярҙам аласаҡ.\nӘбйәлил районы хакимиәте башлығының беренсе урынбаҫары Руслан Хәлилов йүнселдәргә яңы эштә уңыштар, етештереүҙең киңәйеүен, хеҙмәт урындары асыуҙарын теләне. “Йыл башынан Әбйәлил районында 13 эшһеҙ граждан дөйөм суммаһы 3,250 миллион һум тәшкил иткән үҙ кәсебен асты. Йыл аҙағына тиклем адреслы социаль ярҙам нигеҙендә районда йәшәгән тағы ете кешегә аҡсалата ярҙам күрһәтеү планлаштырылған", - тип белдергән “РБ” хәбәрсеһенә Әбйәлил районы хакимиәтенең иҡтисад бүлеге етәксеһе Гүзәлиә Ғаррапова.\n2020 йылдан Башҡортостанда социаль килешеү нигеҙендә адреслы социаль ярҙам күрһәтелә. Ул үҙҙәренә бәйле булмаған сәбәптәр һөҙөмтәһендә уртаса килеме йәшәү минимумынан аҙ булған ғаиләләр һәм яңғыҙ граждандар өсөн тәғәйенләнгән.\nШәхси эшҡыуарлыҡ алып барыу өсөн сара сығымдары кимәлендә бер тапҡыр түләнә торған аҡса бирелә. Ул бер йүнселгә йәки үҙмәшғүлгә 250 мең һумдан артмай. Бынан тыш, эшһеҙ граждандар 145 мең һумға тиклемге бер тапҡыр бирелә торған аҡса рәүешендәге дәүләт ярҙамынан файҙалана ала.\n"Бәләкәй һәм урта эшҡыуарлыҡ һәм шәхси эшҡыуарлыҡ башланғыстарына булышлыҡ итеү" милли проекты (национальный проект "Малое и среднее предпринимательство и поддержка индивидуальной предпринимательской инициативы") бурыстарына ярашлы, 2030 йылға тиклем бәләкәй һәм урта эшҡыуарлыҡ менән шөғөлләнеүселәр һаны 25 миллион кешегә тиклем артырға тейеш. Был күрһәткес Рәсәй Федерацияһы Президенты Владимир Путиндың Кремль сайтында баҫылған Рәсәй үҫешенең милли маҡсаттары тураһындағы указында күрһәтелгән.\nБилдәле булыуынса, "Бәләкәй һәм урта эшҡыуарлыҡ һәм шәхси эшҡыуарлыҡ башланғыстарына булышлыҡ итеү" милли проекты Рәсәй Президенты Владимир Путиндың май указдарына ярашлы тормошҡа ашырыла.